ΒΑΜΒΑΚΟΦΥΤΟ ΣΙΝΤΙΚΗΣ ΣΕΡΡΩΝ- Περιφέρεια ΚΕΝΤΡΙΚΗΣ ΜΑΚΕΔΟΝΙΑΣ: Ρήσεις-Γνωμικά\nΣυλλογή, επιμέλεια,παρουσίαση Γιώργος Ηλ. Κέππας\nΆγιος είναι εκείνος που πέφτει χίλιες φορές και σηκώνεται χίλιες μία.\nΑγών πρόφασιν ουκ επιδέχεται.( Ποιητής Ίβυκος ).\nΑδελφός ανδρί παρείη. (Πλάτων).\nΑιέν αριστεύειν και υπείροχον έμμεναι άλλων, μηδέ γένος πατέρων αισχυνέμεν. Να είσαι πάντα πρώτος και ανώτερος από τους άλλους και να μην ντροπιάζεις τη γενιά των προγόνων σου.\nΤο κελάρυσμα του ρυακιού.Το τιτίβισμα του τζίτζικα…\nΑχ..! Και να άκουγα τη φωνή του Δημιουργού τους.!\nΑκολουθώ το νόμο της εξέλιξης. Οι ηλίθιοι μένουν πίσω και οι τρελοί τρέχουν πολύ μπροστά.\nΑληθινά γενναίος δεν είναι αυτός που δύσκολα ή σπάνια απελπίζεται, αλλά αυτός που δεν απελπίζεται ποτέ.\nΑληθινός φίλος είναι εκείνος που στους γύρω εξυμνεί τα προτερήματά μας, ενώ σε μας λέει τα ελαττώματά μας.\nΑλλιώς πειράζει ο Θεός και αλλιώς ο διάβολος. Ο διάβολος πειράζει για να καταστρέψει. Ο Θεός πειράζει για να στεφανώσει.\nΆλλο είναι να πεις πολλά λόγια και άλλο να πεις τα κατάλληλα.\nΑν απομακρύνουμε τους βράχους από την κοίτη του θα χάσει το ποτάμι το τραγούδι του. Κι αν εξαφανίσουμε τις δυσκολίες από τη ζωή θα χάσει την αγωνιστικότητά της.\nΑν δεν καώ εγώ, αν δεν καείς εσύ, αν δεν καούμε εμείς, ποιος τότε θα γίνει το ΦΩΣ για τον κόσμο;( Μητέρα Τερέζα).\nΑν δεν μπορείς να είσαι φίλος, δε χρειάζεται να γίνεις εχθρός. Ανάμεσα στην έχθρα και τη φιλία χωρεί μια μέση κατάσταση: η απόσταση.\n( Κωνσταντίνος Καραμανλής).\nΑν δεν μπορείς να πεις την αλήθεια, δεν είσαι υποχρεωμένος να πεις ψέμα. Ανάμεσα στο ψέμα και την αλήθεια υπάρχει η διέξοδος της σιωπής.\nΑν ήταν ανάγκη ν’ αδικώ ή ν’ αδικούμαι, θα προτιμούσα ν’ αδικούμαι μάλλον παρά να αδικώ. «Ει δ’ αναγκαίον είη αδικείν ή αδικεισθαι, ελοίμην αν μάλλον αδικείσθαι ή αδικείν».\nΑν θέλεις να βοηθήσεις την Εκκλησία, διόρθωσε τον εαυτό σου και αμέσως διορθώνεται ένα κομματάκι της Εκκλησίας.\nΑν θέλεις να γίνει η δουλειά σου, διάλεξε έναν άνθρωπο που να είναι ήδη απασχολημένος. Ο άλλος δεν έχει ποτέ καιρό!\nΑν θέλεις να κάνεις πρόβλεψη για ένα χρόνο, σπείρε σπόρους. Αν για δέκα χρόνια, φύτεψε δέντρα.\nΑν για μια ολόκληρη ζωή, καλλιέργησε ανθρώπους.\nΑν θέλεις το σώμα σου γερό, νήστευε και περπάτα. Αν θέλεις τη ψυχή σου, νήστευε και προσεύχου.\nΑν θες η δουλειά σου να γίνει, κάνε την μόνος σου.\nΆνθρωπος ολιγομέριμνος και ελπίζων επί Κύριον, πράος έστιν και ησύχιος.\nΑν καθίσουμε κι ανοίξουμε διαμάχη για το χθες και το σήμερα, γρήγορα θα καταλάβουμε πως χάσαμε το αύριο\nΑν κάνεις σχέδια για ένα χρόνο, φύτεψε ρύζι, αν για δέκα χρόνια, φύτεψε δένδρα. Αν όμως κάνεις σχέδια για εκατό χρόνια, μόρφωσε το λαό.\nΑν κάποιος μπορούσε να διδάξει τους άνδρες πώς να ακούνε, θα είχαμε πολλά ευτυχισμένα ζευγάρια.\nΑν παντρευτείς, θα έχεις στενοχώριες. Αν μείνεις εργένης, δε θα έχεις χαρές.\nΑν παρατηρούσες τις συμφορές των άλλων, θα υπέφερες με ευχαρίστηση αυτά που υποφέρεις. « Εί τα παρά τοις άλλοισιν ειδείης κακά, άσμενος έχοις αν ά νύν έχεις».\nΑν πάρεις για οδηγό κοράκια, θα σε οδηγήσουν στα ψοφίμια.\nΑν πετροβολούσαμε κάθε σκυλί, που μας γαβγίζει, οι πέτρες θ’ ακρίβαιναν πάρα πολύ.\nΑν τον Θεό ζητήσουμε, θα μας φανερωθεί. Και αν τον κρατήσουμε, θα παραμείνει σ’ εμάς.\nΑν τον παλιό εαυτό μας δεν γκρεμίσουμε, δε θα μπορέσουμε να οικοδομήσουμε τον καινούριο.\nΑν υποπτεύεσαι κάποιον, μη συνεργάζεσαι μαζί του. Αν όμως συνεργασθείς μην τον υποπτεύεσαι.\nΑν χάσουμε χρήματα, μπορούμε πάλι να τα κερδίσουμε, αν όμως χάσουμε το χρόνο, δεν μπορούμε να τον ξαναβρούμε. (Μ. Βασίλειος).\nΑξίζει πιο πολύ το «πώς» παρά το «τί» που δίνεις.\nΑπλοποίησε τη ζωή σου, όσο μπορείς, για να ελευθερωθείς από το κοσμικό άγχος και για να έχει νόημα η ζωή σου. (Γέροντας Παίσιος).\nΑπό δύο πράγματα – έλεγε ένας σοφός – παρακαλώ το Θεό να με απαλλάξει: α) Από το να δίνω υπερβολική εκτίμηση στο νέο και αδικαιολόγητη περιφρόνηση στον παλαιό. β) Από το να βάζω τη γνώση πάνω από τη σοφία και την ευφυΐα πάνω από τον κοινό νου.\nΑξίζει περισσότερο ο πόθος από τον χορτασμό, η προσδοκία από την κατάκτηση.\nΑπ’ όλα τα κτήματα το καλύτερο είναι ο ειλικρινής και καλός φίλος.\nΑπό τους δύο ληστές ο ένας χάθηκε. Μην επαναπαύεστε. Από τους δύο ληστές ο ένας σώθηκε. Μην απελπίζεστε!\nΑπ’την καρδιά μου αγαπώ αυτούς που με φθονούνε, σκεφτείτε πόσο αγαπώ αυτούς που μ’αγαπούνε (Κρητικό).\nΑπ’ τη μικρή βρυσούλα πίνει κανείς πιο εύκολα, παρά από τον κρουνό της πυροσβεστικής.\nΑρέσει στ’ άεργα χέρια να πετροβολούν τους δουλευτάδες.\nΑρετή γονέων απογόνοις ωφέλιμος.(Ιερός Χρυσόστομος).\nΑρχίζεις να ζεις, όταν αρχίζεις ν’αγαπάς.\nΑυτή η χώρα που η πολιτική της είναι τόσο δαντελωτή όσο και οι ακτές της και τόσο κυμαινόμενη όσο οι κορυφογραμμές της, ο Κωνσταντίνος Καραμανλής κατορθώνει να την κυβερνήσει.\nΑυτοί που δεν ξέρουν να ζουν, κάνουν καλά όταν πεθαίνουν.\n( Μπερνάρ Σω.)\nΑυτός που δεν αμφέβαλλε ποτέ του, δεν πίστεψε ποτέ.\nΑυτός που δεν μπορεί ν’ ακούσει τη σιωπή σου, δε θα μπορέσει ποτέ να καταλάβει τα λόγια σου (Αραβική παροιμία).\nΒάλε τους να καθίσουν στο τραπέζι όπως θέλεις, συμβούλεψε ο Κλεμανσώ αμήχανη οικοδέσποινα που είχε προσκαλεσμένους σε δείπνο. Αυτοί που έχουν σημασία δε θα σε παρεξηγήσουν. Αυτοί που θα σε παρεξηγήσουν, δεν έχουν σημασία.\nΒάρος μεγαλύτερο από τις δυνάμεις σου, μη σηκώσεις.(Σειράχ).\nΒρες καιρό να γελάσεις. Το γέλιο είναι η μουσική της ψυχής.\nΒρες καιρό να στοχαστείς. Ο στοχασμός είναι πηγή γαλήνης.\nΒρες καιρό να τρέξεις στο δυστυχισμένο. Η συμπόνια είναι δρόμος ευτυχίας.\nΒρες καιρό να διαβάσεις. Η μελέτη είναι πηγή σοφίας.\nΒρες καιρό να αναπαυθείς. Η ξεκούραση είναι πηγή ανεφοδιασμού.\nΒρες καιρό να προσφέρεις. Η προσφορά είναι πηγή πλουτισμού.\nΒρες καιρό να προσευχηθείς. Η προσευχή είναι δεξαμενή δυνάμεως.\n«Γηράσκομεν αεί διδασκόμενοι». Όσο μεγαλώνουμε συνεχώς μαθαίνουμε.\nΓια όσους πιστεύουν στο Θεό, καμιά εξήγηση δεν είναι αναγκαία. Για όσους δεν πιστεύουν, καμιά εξήγηση δεν είναι αποτελεσματική.\nΓια την ευτυχία στο γάμο χρειάζεται κάτι περισσότερο από το να βρεις το σωστό πρόσωπο. Χρειάζεται να είσαι και συ σωστό πρόσωπο.\nΓιε μου για θυμήσου πόσα έχω κάμει εγώ για σένα, έλεγε μπροστά στη νύφη της η παραπονιάρα μητέρα. Τα θυμάμαι, μάνα όλα απήντησε στοργικά εκείνος. Και σου υπόσχομαι ότι εγώ θα κάνω τα διπλάσια. Αλλά… στα παιδιά μου! Δεν απάντησε η μητέρα. Στοχάστηκε όμως ότι η ζωή τραβάει εμπρός. Και ειρήνευσε.\nΓλεντοκοπούσε ο Αρχίας των Θηβών, όταν έφτασε γράμμα εμπιστευτικό. Ο γραμματοφόρος που του το παρέδωκε, του είπε να το προσέξει, γιατί γράφει πράγματα σπουδαία. Εκείνος το κοίταξε κεφάτος, το ’βαλε στην άκρη λέγοντας; « Ες αύριον τα σπουδαία». Αλλά η αύριον δεν ήλθε ποτέ. Το ίδιο βράδυ οι συνωμότες, που αποκάλυπτε το γράμμα τον σκότωσαν.\nΔε γίνεται ζευγάρι, όταν η γυναίκα είναι μήλον της έριδος. Ο Πάρις και η Ελένη δεν κάνουν ζευγάρι. Ούτε, όταν ο άνδρας ζητάει να ταπεινώσει τη γυναίκα και η γυναίκα ζητά να του αποδείξει ότι έχει άδικο. Τα «εκ γυναικός ερρύει τα κρείττω ή τα φαύλα» δεν κάνει ζευγάρι. Και ποτέ δεν γίνεται ζευγάρι ,όταν περιφέρουμε τον εγωισμό μας σαν μοναδικό όπλο, για ένα τόσο σπουδαίο θέμα της ανθρώπινης ζωής. Υπάρχει ένας άξονας που συνδέει τους δύο πόλους. Και αυτός είναι η αγάπη.\n( Α. Ασπιώτης).\nΔείξε όλη την ανδρεία σου και την προθυμία σου, όταν προσεύχεσαι και θα έχεις τον ίδιο το Θεό διδάσκαλο στην προσευχή σου.\nΔεν απελπίζομαι… Εσύ, που τ’ όνομά Σου έγραψες επάνω στο Σταυρό του Γολγοθά, μπορείς να το χαράξεις και πάνω στα κύματα του βίου μου.\nΔεν γνωρίζουμε εάν στο Γολγοθά κατά τη Σταύρωση βρισκόταν εκεί οι γονείς του ληστή. Εάν όμως είχαν πάει, θα ήσαν όχι μόνο θλιμμένοι αλλά και κοινωνικά, όπως θα λέγαμε σήμερα μειωμένοι. Δεν ήσαν παρά οι γονείς ενός κακούργου. Είχαν βγάλει και είχαν δώσει στην κοινωνία ένα ληστή. Και ήσαν και αυτοί απόβλητοι της κοινωνίας. Όλα όμως αυτά ίσχυαν προ του «τετέλεσται». Μετά από αυτό και χάρις σε ένα «μνήσθητί μου» οι γονείς αυτοί έγιναν οι γονείς του πρώτου πολίτη της βασιλείας των Ουρανών. Ας μη θλίβονται λοιπόν οι πονεμένοι γονείς. Για κανένα παιδί δεν ειπώθηκε ακόμα το «τετέλεσται».\nΔεν είμαστε εδώ στη γη για να ζούμε σαν συντηρητές ενός μουσείου. Είμαστε εδώ για να φροντίζουμε και να καλλιεργούμε έναν κήπο για να γίνει ξανά Κήπος της Εδέμ\nΔεν είναι ο κομμουνισμός ως κοινωνικό σύστημα απαράδεκτος. Απαράδεκτο είναι το δικαίωμα που ο κομμουνισμός αναγνωρίζει στον εαυτόν του να επιβάλλεται δια της βίας.\nΔεν θα λείψουν τα κύματα από τη θάλασσα. Ούτε από τον φιλάργυρο η οργή και η λύπη.\nΔεν με νοιάζει τι λένε πίσω μου για μένα. Αρκεί να μην μπορούν να σταθούν οι ψίθυροι τους μπροστά μου.\nΔεν μπορείς να αλλάξεις το παρελθόν. Μπορείς να καταστρέψεις το παρόν με το να αγχώνεσαι για το μέλλον. Το μέλλον θα διαλέξει αυτά που θα γίνουν αύριο, από αυτά που διαθέτεις και του προσφέρεις σήμερα.\nΔεν μπορείς να απαγορεύεις στους ανθρώπους να διαδίδουν για τη ζωή σου. Μπορείς όμως με τη ζωή σου να τους διαψεύδεις.\nΔεν γεννήθηκα για να μισώ, αλλά για ν’ αγαπώ (Αντιγόνη, Σοφοκλέους 523).\nΔεν μπορείς να εμποδίσεις τα πουλιά να πετούν γύρω από το κεφάλι σου, μπορείς όμως να τα εμποδίσεις να κτίσουν φωλιά στα μαλλιά σου.\nΔεν μπορείς να μιλάς για ωκεανό στο βάτραχο του πηγαδιού, ούτε για αθανασία και αιωνιότητα στον αιχμάλωτο των παθών.\nΔεν πρέπει να επαινούμε τόσο τους ενάρετους ανθρώπους, όσο να τους μιμούμαστε.\nΔεν υπάρχει μαλακότερο προσκέφαλο απ’ την ήρεμη συνείδηση.\nΔεν υπάρχει πιο ευχάριστος τόπος από την οικογενειακή εστία\nΔεν υπάρχουν άνθρωποι χωρίς ελαττώματα. Ο καλύτερος είναι εκείνος που έχει τα λιγότερα. Και η πιο λεπτή τρίχα έχει τη σκιά της\nΔεν φαίνεται κανείς ποτέ του τόσο γελοίος από τα ελαττώματα που έχει, όσο από τα προτερήματα που προσποιείται ότι έχει.\nΔε χάνει ο ήλιος τίποτε από την αξία του, επειδή η νυχτερίδα δεν καταδέχεται ν’ αντικρίσει το φως του.\nΔιότι τί θα ωφελήσει τον άνθρωπο να κερδίσει τον κόσμο όλο και να ζημιωθεί την ψυχή του; «Τι γαρ ωφελήσει άνθρωπον, εάν κερδίσει τον κόσμον όλον και ζημιωθεί την ψυχήν αυτού;».\nΔοκίμασε την αγάπη. Είναι το αποτελεσματικότερο φάρμακο για την υγεία της ψυχής.\nΔόξα εν υψίστοις Θεώ και επί γης οδύνη.\nΔυο ξύλα δένδρου κόπηκαν και γίνηκαν σταυρός, που υψώθηκε στο Γολγοθά.Και τότε αίμα λυτρωτικό σημάδεψε δυο λέξεις: Πίστη στο κατακόρυφο τον ουρανό να βλέπει. Αγάπη στ΄οριζόντιο\nτον κόσμο ν΄αγκαλιάζει.\n(Ο Κρήτης Τιμόθεος).\nΔύο πράγματα γεμίζουν την ψυχή μου μεγάλο θαυμασμό: Επάνωθέν μου μεν, ο έναστρος ουρανός, μέσα μου δε, ο ηθικός νόμος.\nΔύο πράγματα μας διδάσκουν τι είναι ο θάνατος: Ο χρόνος που πέρασε πριν γεννηθούμε και ο ύπνος.\n«Δύο διδασκαλίαι είναι θανάτου, τον τε προ του γενέσθαι χρόνον και τον ύπνον»\nΔύο τρόποι υπάρχουν να πολεμάς. Πρέπει να είσαι και αλεπού και λιοντάρι.\nΕάν γνώριζες τα δεινά, τα οποία υποφέρουν οι άλλοι, θα υπέμεινες πρόθυμα εκείνα τα οποία υφίστασαι εσύ.\nΕάν θεωρείς τον εαυτόν σου εξυπνότερο και ικανότερο, τότε κάνε εσύ, ό,τι περιμένεις να κάνουν οι άλλοι για σένα.\nΕγκράτεια και γύμνασις και της τροφής λιτότης και έγερσις εωθινή είναι μακροβιότης.\nΕίδε ποτέ κανείς γέρο που να μην επαινεί τα παλιά χρόνια και να μην κατακρίνει τα καινούρια!\nΕίμεθα πλούσιοι μόνο σε όσα δίνουμε και φτωχοί για όσα αρνούμεθα.\nΕίναι αδύνατο να περάσουμε την πόρτα της ουράνιας Βασιλείας, χωρίς την ελεημοσύνη, ακόμη κι αν κατορθώσουμε αμέτρητες αρετές\nΕίναι άριστο βιβλίο εκείνο, που ανοίγουμε με λαχτάρα και κλείνουμε με κέρδος.\nΕίναι άτυχος στη ζωή, όποιος δεν έχει εχθρούς.\nΕίναι καλύτερα να αγωνίζεται κανείς μάταια, παρά να ζει μάταια.\nΕίναι καλύτερα να μην ξέρει κανείς τίποτα, παρά αυτό που ξέρει να μην είναι σωστό.\nΕίναι πιο εύκολο να επηρεασθείς από την κακία, παρά να μεταδώσεις αρετή.\n( Γρηγόριος Θεολόγος).\nΕίναι πολύ δύσκολο και απολύτως ορθό να πλησιάζεις το Θεό. Όμως όσο πλησιάζεις να γεμίζεις αρετή, καλοσύνη, αγάπη, λόγια και έργα του Θεού.\nΕίναι προτιμότερο να αγωνίζεται κανείς μάταια, από του να ζει μάταια.\nΕίναι σκληρό το να αποτύχεις, αλλά είναι ακόμα χειρότερο να μην έχεις δοκιμάσει να επιτύχεις\nΕίναι χειρότερο να είσαι υποδουλωμένος στα πάθη σου, παρά σε τυράννους.\nΕίσαι κύριος των λόγων που δεν είπες και δούλος εκείνων που είπες.\nΕκείνοι που δεν έκαναν τίποτε, κατηγορούν τους άλλους, γιατί δεν τα έκαναν όλα.\nΕκείνοι που υποφέρουν πολύ, παραπονούνται λιγότερο.\nΕκείνος μόνο που διαρκώς αγωνίζεται, μπορεί να λυτρωθεί.\nΕκείνος που ελεεί φτωχό, δανείζει το Θεό.\nΕκείνος που κηρύττει με το μέτρο και εφαρμόζει με τον πόντο είναι υποκριτής.\nΕκείνος που μιλάει χωρίς να σκέφτεται, μοιάζει με ’κείνον που πυροβολεί χωρίς να σκοπεύει.\nΕκείνος που μπορεί να υπομείνει τα πάντα, μπορεί και τα πάντα να κατορθώσει.\nΕκτιμώ αυτούς που ψάχνουν να βρουν την αλήθεια, παρά εκείνους που νομίζουν ότι την κατέχουν και το διαλαλούν.\nΈλεγε σωστά πράγματα, αλλά μεταχειριζόταν στραβές λέξεις.\nΕλευθερία είναι το δικαίωμα να κάνεις, ό,τι δε βλάπτει τον άλλον.\nΈνα γνωρίζω: Ότι τίποτε δε γνωρίζω. «Έν οίδα, ότι ουδέν οίδα.»\nΈνα ελάττωμα ομολογημένο και ήδη αναγνωρισμένο, είναι κατά το μισό διορθωμένο.\nΈνα μονάχα ζώο έχει το προνόμιο να μην πέφτει ποτέ. Το ερπετό. Γιατί είναι διαρκώς πεσμένο. Ο άνθρωπος όμως πέφτει και σηκώνεται. Γιατί είναι σταυραετός.\nΈνας αρχαίος μύθος αναφέρει ότι κάποιος ζήτησε από το θεό Ερμή να κάνει να βρει στο δρόμο του κάτι καλό και του υποσχέθηκε ότι θα του πρόσφερε το μισό από το εύρημά του. Περπατώντας λοιπόν, σ’ ένα έρημο δρόμο, βρήκε ένα σακούλι με καρύδια,. τότε ο άνθρωπος αυτός κάθισε, έφαγε τα καρύδια και για να τηρήσει την υπόσχεσή του στο Θεό πήρε και πρόσφερε στο βωμό του Ερμή τα τσόφλια σύμφωνα με το τάμα του. Ήσαν τα άλλα μισά!\nΠόσοι χριστιανοί δεν κάνουν κάτι παρόμοιο στο Θεό! Παίρνουν απ’ Αυτόν τόσες δωρεές, αλλά δεν του προσφέρουν παρά μια τιποτένια ευσέβεια. Μια χούφτα τσόφλια.\nΈνας κούκος δε φέρνει την Άνοιξη, αλλ’ αυτό δεν είναι λόγος αυτός ο ένας να μη λαλήσει.\nΈνας πολιτικάντης σκέφτεται τις επόμενες εκλογές. Ένας πολιτικός ηγέτης τις επόμενες γενιές.(Ελευθέριος Βενιζέλος).\nΈνα σύννεφο είναι αρκετό για να σκεπάσει ολόκληρο τον ήλιο.\nΕνθουσιασμός χωρίς γνώση, είναι σαν άλογο χωρίς χαλινό.\nΕνώ το ¼ του γήινου πληθυσμού κάνει δίαιτα για να μην παχύνει, τα υπόλοιπα ¾ κάνουν δίαιτα, γιατί δεν έχουν να φάνε! (Σαράντος Καργάκος).\nΈπρεπε να περάσουν χρόνια για να καταλάβω πως εκείνο το Α και το Ω του ιερού είναι η αρχή και το τέλος στη λέξη «αγαπώ».\nΕρευνάτε τας γραφάς.\nΕυγένεια είναι το λάδι που ανοίγει κάθε σκουριασμένη κλειδαριά.\nΕύπορος δεν είναι αυτός που έχει πολλά πλούτη, αλλά αυτός που έχει λίγες ανάγκες.\nΕυτυχία είναι να γνωρίζεις τα όριά όμως και να προσαρμόζεσαι σ’ αυτά\nΈχουμε σαν λαός, όπως και όλοι οι λαοί, αρετές και ελαττώματα. Το κακό όμως στην περίπτωση τη δική μας είναι ότι τα ελαττώματά μας εκδηλώνονται κυρίως στον πολιτικό τομέα. Και αυτό γιατί είμαστε επιρρεπείς σε φανατισμούς και πάθη. Πάθη που γίνονται οξύτερα, όταν τα τροφοδοτούμε με συνεχή και άσκοπη αναμόχλευση του παρελθόντος. ( Κωνσταντίνος Καραμανλής ).\nΗ Αγία Γραφή είναι το μόνο βιβλίο που ο συγγραφέας του είναι πάντοτε παρών, όταν το διαβάζεις.\nΗ Αγία Γραφή είναι το οπλοστάσιο του Χριστιανού. (Μέγας Βασίλειος).\nΗ αιδώς προστατεύει την αγνότητα, όπως τα φύλλα προστατεύουν τον καρπό\nΗ αισχρολογία-στο γραπτό και προφορικό λόγο-θεωρείται έκφραση απελευθέρωσης. Έτσι ο άνθρωπος φυλακίζεται μέσα στην απελευθέρωσή του. (Σαράντος Καργάκος)\nΗ αληθινή αγάπη είναι πιστή, αποφεύγει την αμφιβολία γιατί δεν μπορεί να την υποφέρει.\nΗ αληθινή ταπεινοφροσύνη κρύβει, όχι μονάχα όλες τις άλλες αρετές, αλλά ακόμα και τον εαυτόν της. (Μέγας Βασίλειος).\nΗ αμφιβολία έχει διαβολική συγγένεια με την απόγνωση (Ρέυλυ)\nΗ αρετή είναι μια ατέλειωτη εμπόλεμη κατάσταση με τον εαυτό μας.\nΗ αρετή είναι όπλο και εφόδιο για τα γηρατειά.\nΗ αρετή που επαινείται μεγαλώνει σαν δένδρο. (Πίνδαρος).\nΗ αρετή έχει πολλούς δασκάλους, αλλά λίγους μιμητές.\nΗ αλήθεια και οι ακτίνες του ηλίου δε λερώνονται.\nΗ αληθινή ταπεινοφροσύνη κρύβει όχι μονάχα αρετές, αλλά και τον ίδιο τον εαυτόν όμως.\nΗ αναβολή είναι το καταφύγιο όλων των αναποφάσιστων.\nΗ αδυναμία στην οποία βρίσκομαι, ν’αποδείξω, ότι δεν υπάρχει Θεός, μου αποκαλύπτει την ύπαρξή του. ( Πασκάλ).\nΗ αισχρολογία - στο γραπτό και προφορικό λόγο – θεωρείται έκφραση απελευθέρωσης. Έτσι ο άνθρωπος σήμερα φυλακίζεται μέσα στην απελευθέρωσή του. (Σαράντος Καργάκος).\nΗ αναβολή είναι το σφαγείο όλων των ωραίων αποφάσεων.\nΗ Άνοιξη έρχεται γι’ αυτόν που ξέρει να περιμένει.\nΗ αρχή της σωτηρίας της ψυχής αρχίζει από την ομολογία των αμαρτιών.\nΗ αχαριστία είναι η προδοσία απέναντι στην ανθρωπότητα. (Θεόφραστος)\nΗ βασιλεία του Θεού έχει πόρτα χαμηλή. Για να μπεις ή πρέπει να σκύψεις, ή να είσαι παιδί.\nΗ βασιλεία των ουρανών δεν υπόσχεται, φτωχούς να κάνει πλούσιους. Αλλά χρειάζεται οι πλούσιοι για να μπουν εκεί, να λάβουν το θάρρος να γίνουν φτωχοί.\nΉγγικεν η Βασιλεία του Θεού. Μετανοείτε και πιστεύετε εν τω Ευαγγελίω ( Μαρκ.α 15 ).\nΗ γη είναι το γυμναστήριο του Θεού για να γυμνάζει τα παιδιά Του, έτσι που να γίνουν κατάλληλα για τη ζωή του ουρανού.\nΗ γλώσσα σου να μην τρέχει μπροστά από το νου. (Χείλων).\nΗ γνώση κάνει υπερήφανους, η σοφία ταπεινούς.\nΗδέως μεν έχε άπαντας, χρω δε τοις βελτίστοις.\nΗ δημοκρατία είναι το πολίτευμα των ώριμων ανθρώπων, διότι αρνείται το εν κόσμω απόλυτον. Είναι το πολίτευμα του μέτρου. ( Κωνσταντίνος Τσάτσος).\nΗ διαφορά μεταξύ φανατισμού και μιας πίστης είναι ότι την πίστη μπορείτε να την εξηγήσετε χωρίς να γίνετε έξω φρενών.\nΗ δικαιοσύνη που αργοπορεί, είναι άρνηση δικαιοσύνης. (Γλάδστων).\nΗ ελευθερία του ανθρώπου αρχίζει από τον ελεύθερο χρόνο. Όσο περισσότερο χρόνο ελευθερώνουμε από βιοτικές μέριμνες κι ενασχολήσεις, τόσο περισσότερο ελεύθεροι είμαστε.\nΔυστυχώς ο απελευθερωμένος χρόνος μας έκανε απελεύθερους, όχι ελεύθερους\n( Σαράντος Καργάκος).\nΗ κατάχρησις της ελευθερίας οδηγεί εις την πτώσιν της Δημοκρατίας. Και υπάρχει κατάχρησις, όταν η ελευθερία του καθενός υπερβαίνει τα όρια που χαράσσει η ελευθερία του άλλου.\nΗ ελπίδα είναι ο καλύτερος γιατρός (Δουμάς).\nΗ ελπίδα είναι ο συνήθης τόπος του ραντεβού γαϊδουρινής υπομονής και ανθρώπινης βλακείας.\nΗ επανάληψη είναι μητέρα των σπουδών. (Λατινικό ρητό).\nΗ εποχή μας πνίγεται από πληροφορίες, αλλά πεθαίνει από δίψα για γνώση.\nΗ έσχατη αξιολόγηση του ανθρώπου δεν γίνεται σε στιγμές άνεσης, αλλά όταν βρίσκεται μπροστά σε μια πρόκληση και υπό αμφισβήτηση. (Martin Luther King).\nΗ εργασία δεν είναι ντροπή. «Έργον δ’ ουδέν όνειδος»\nΗ εργασία μας απομακρύνει από τρία κακά: Την πλήξη, την κακία και την φτώχεια.\nΗ ευσυνείδητη κριτική πρώτα ζυγίζει τα προτερήματα και κατόπιν τα ελαττώματα.\nΗ ευτυχία με τη δυστυχία σε ένα έλκηθρο ταξιδεύουν. (Ρωσική παροιμία).\nΗ ευτυχία πολλές φορές στοιχίζει περισσότερο απ’ όσο αξίζει. (Τάκιτος).\nΗ ζωή αλλάζει, μα δε χάνεται. Η ελπίδα σβήνει, μα δεν πεθαίνει. Η αλήθεια σκεπάζεται, μα πάλι ξαναλάμπει. ( Σέλλεϋ)\nΗ θλίψις υπομονήν κατεργάζεται (Ρωμ. ε΄3)\nΗ ιθύνουσα τάξη οφείλει, αν θέλει να επιζήσει, να παραδειγματίζει με τις πράξεις της, αντί να προκαλεί με τη συμπεριφορά της. ( Κ. Καραμανλής ).\nΗ κακία πρόσκαιρόν τινά έχει την ηδονήν, διηνεκή δε την οδύνην. (Ιερός Χρυσόστομος).\nΗ καλή ευκαιρία παρουσιάζεται σπάνια και χάνεται πολύ εύκολα.\nΗ καλλιέργεια του νου είναι τόσο αναγκαία, όσο η τροφή για το σώμα. (Κικέρων).\nΗ καλύτερη κληρονομιά που μπορούν να δεχτούν τα παιδιά από τους γονείς, είναι το παράδειγμα των καλών πράξεων.(Κικέρων )\nΗ κολακεία δε σε βλάπτει τόσο σοβαρά, αν εσύ δεν την εισπνέεις.\nΗ καρδιά της μητέρας είναι μια άβυσσος, στο βάθος της οποίας βρίσκεται πάντοτε η συγνώμη.( Μπαλζάκ ).\nΗ λεωφόρος προς την αιωνιότητα διέρχεται από τα σοκάκια της φτωχογειτονιάς των συνανθρώπων μας.\nΗ λογική είναι κυρία και βασίλισσα όλων των πραγμάτων.( Κικέρων ).\nΗ λογική στους ερωτευμένους είναι σαν τη φωτοβολίδα μέσα στην ομίχλη. Φωτίζει, αλλά δε διαλύει. ( Βάκων ).\nΗ λύπη δεν μου απολείπει\nΗ μάνα είναι ζάχαρη, η μάνα είναι μέλι, η μάνα είναι μυστικό, κασέλα κλειδωμένη.\nΗ μεγαλύτερη από όλες τις νίκες είναι η νίκη του εαυτού μας.\nΗ μεγαλύτερη βιβλιοθήκη του κόσμου είναι εκείνη που τα ράφια βαραίνουν από αυτά που δε μάθαμε ακόμη.\nΗ μεγαλύτερη δυστυχία που μπορεί να βρει ένα πλάσμα, είναι το να υποφέρει από την αδικία.\n( Πωλ Μπουρζέ).\nΗ μεγαλύτερη ευτυχία του σκεπτόμενου ανθρώπου είναι να ερευνά ό,τι μπορεί να ερευνηθεί και να αφήνει στην ησυχίας του το ανεξερεύνητο.\nΗ μεγαλύτερη ευχαρίστηση που μπορεί κανείς να δώσει στον Ουράνιο Πατέρα, είναι να συμπεριφέρεται με αγάπη στα άλλα παιδιά του.\nΗ μετριοφροσύνη είναι η μόνη λάμψη που επιτρέπεται να προστεθεί στη δόξα.(Ντυγκλώ).\nΗ μοίρα όμως φροντίζει καλύτερα απ’ ότι εμείς τον εαυτό μας.(Δημοσθένης ).\nΗ μοναξιά έχει ένα θεραπευτικό παρηγορητή, φίλο και σύντροφο: Την εργασία.\nΗ μόνη λάσπη που μας λερώνει είναι αυτή που ρίχνουμε στους άλλους.\nΗ νωθρότητα είναι σύζυγος του ύπνου και η οκνηρία μητέρα της πείνας. (Γρηγόριος).\nΗ πείρα είναι ένα βαρύτιμο, αλλά μερικές φορές άχρηστο δώρο. Είναι μια ολόχρυση τσατσάρα που στη χαρίζει η ζωή, αφού όμως χάσεις όλα τα μαλλιά σου.\nΗ πείρα είναι ένα καλό και μεγάλο σχολείο. Μόνο που τα δίδακτρά είναι πολύ ακριβά. Και οι εξετάσεις περίεργες. Σε εξετάζει πριν παραδώσεις το μάθημα.\nΗ πείρα είναι μια φλόγα, που φωτίζει μόνον εκείνους που έχει κάψει.\nΗ πιο πικρή απογοήτευση που νιώθεις, είναι όταν προσφέρεις καλοσύνη και σου την ανταποδίδουν με αδικία.\nΗ πραγματική πίστη μοιάζει με τον χαρταετό. Οι ενάντιοι άνεμοι τον σηκώνουν ψηλότερα.\nΗ προσευχή είναι ανέβασμα του μυαλού. Τα λόγια που λέμε, δεν τα λέμε για να τα ακούσει ο Θεός, αλλά για να τα ακούσουμε εμείς. Για να πληροφορηθούμε εμείς, για να πειθαρχήσουμε τη σκέψη μας. Αλλά όταν οι σκέψεις μας είναι πειθαρχημένες και ανεβαίνουν στον ουρανό, τότε ανεβαίνει όλο μας το σώμα. (Αλεξ. Τσιριντάνης).\nΗ σαρκική αμαρτία μπαίνει με το τσουβάλι και βγαίνει με τη βελόνα. Χρειάζεται προφύλαξη από παντού και πάντοτε.\nΗ σημαία στα ανεμοδαρμένα Ιμαλάια δεν μπορεί να μείνει στημένη για πολύ. Αρκεί όμως το ότι έφτασες εκεί.\nΗ σιωπή είναι η δύναμη της εσωτερικής μας ζωής.\nΗ συκοφαντία είναι η εκδίκηση των ανάνδρων.\nΗ συνείδηση δεν διαμορφώνεται μόνο από το περιβάλλον, αλλά και διαμορφώνει το περιβάλλον. Είναι το έδαφος, που αν καλλιεργηθεί σωστά, μπορεί να δώσει καρπούς ανθρωπιάς, για να θρέψουν όλο τον κόσμο. (Σαράντος Καργάκος).\nΗ συναίσθηση της άγνοιας είναι μεγάλο βήμα προς τη γνώση. (Ντισραέλι).\nΗ συνήθεια είναι δεύτερη φύση. «Έξις δευτέρα φύσις».\nΗ τεμπελιά είναι ένα τραπέζι στο οποίο αντί για φαγητά, σερβίρονται όνειρα.\nΗ τιμωρία του ψεύτη, δεν είναι ότι δεν τον πιστεύουν οι άλλοι, αλλ’ ότι αυτός δεν μπορεί να πιστέψει κανένα.\nΗ τραγωδία της εποχής μας είναι ότι η Αριστερά στρέφεται κατά του Έθνους και η δεξιά στρέφεται κατά του Κράτους. ( Κάρολος ντε Γκωλ.)\nΗ τραγωδία της ζωής έγκειται στο ότι γερνάμε πολύ νωρίς και μαθαίνουμε πολύ αργά.\nΗ ψυχή του παιδιού δεν είναι δοχείο που πρέπει να γεμίσουμε, αλλά μια εστία που πρέπει να θερμάνουμε. ( Πλούταρχος).\nΗ ψύχρα και το σκοτάδι είναι βαθύτερα λίγο πριν ξημερώσει. Έτσι και οι δοκιμασίες της ζωής.\nΘα κατορθώναμε πολύ περισσότερα πράγματα, αν δεν θεωρούσαμε πολλά ως ακατόρθωτα.\nΘα χρειαστείς λιγότερα λόγια πράττοντας όσα πρέπει. Ο ζωγράφος διδάσκει πιο πολύ με τις ζωγραφιές του.\nΘέλεις να μείνεις όρθιος; Γονάτισε!\nΘέλετε να σκοτώσετε τη ζωή; Σκοτώστε την ελπίδα.\nΙδιοφυής δεν είναι εκείνος που δίνει σημαντικές απαντήσεις, αλλά εκείνος που θέτει σημαντικά ερωτήματα, στα οποία απάντηση θα δώσουν ο χρόνος και οι μέσοι άνθρωποι.\nΚαι αγαπήσεις τον πλησίον σου ως σεαυτόν. (Ιησούς Χριστός)\nΚάθε γενεά κοροϊδεύει τις παλιές μόδες, αλλ’ ακολουθεί με θρησκευτική πειθαρχία τις καινούριες.\nΚάθε δώρο, όσο μικρό κι αν φαίνεται, είναι μεγάλο στην πραγματικότητα, αν προσφέρεται από καρδιάς. (Φιλιππίδης).\nΚάθε νέο διορισμό που κάνω, μου φέρνει ένα ψυχρό φίλο και εκατό φανατικούς εχθρούς.(Ναπολέων).\nΚαι εκείνο που μπορεί να απαλύνει τον πόνο δεν είναι κάτι αλλά ΚΑΠΟΙΟΣ !\nΚαι καθώς θέλετε ίνα ποιώσιν υμίν οι άνθρωποι και υμείς ποιείτε αυτοίς ομοίως.\nΚαι το παραμικρό καλό που κάνουμε, μπορεί να μας ανταποδίδει πολλαπλάσια\nΚαλύτερα να έχεις κάτι και ας είναι μικρό, παρά να περιμένεις ένα μεγάλο. (Αίσωπος).\nΚανείς δεν γερνά απλώς, γιατί περνούν τα χρόνια. Ο άνθρωπος γερνά μόνον όταν χάσει τα ιδανικά του. Τα χρόνια ρυτιδώνουν το δέρμα. Η απώλεια όμως του ενθουσιασμού ρυτιδώνει τη ψυχή. Άσχετα αν είσαι 70 ή 17 χρόνων, είσαι νέος όσο και η πίστη σου, είσαι γέρος όσο και η αμφιβολία σου, είσαι νέος όσο και η ελπίδα σου, είσαι γέρος όσο και η απελπισία σου.\nΌσο η καρδιά σου δέχεται τα μηνύματα του μεγάλου και του υψηλού, τόσο είσαι νέος.\nΚάνει το ίδιο σφάλμα και εκείνος που δε μαλώνει τους φταίχτες και εκείνος που είναι υπερβολικός στις τιμωρίες. (Μ. Βασίλειος).\nΚανών των καλών τρόπων είναι η αποφυγή της υπερβολής.\nΚατά που θ’ απλώσουμε τα χέρια μας, τώρα που δε μας λογαριάζει πια ο καιρός……..Με το μέτωπο στο τζάμι αγρυπνούμε την καινούρια οδύνη. (Οδυσσέας Ελύτης).\nΚατά την ημέρα της κρίσεως δε θα εξετασθεί τι καλά είπαμε, αλλά τι καλά κάναμε.\nΚατά τις τελευταίες ημέρες θα έλθουν καιροί δύσκολοι, γιατί θα είναι οι άνθρωποι φίλαυτοι, φιλάργυροι, αλαζόνες, υπερήφανοι. (Β΄ Τιμ. γ΄1-2)\nΚάτω από κάθε λαμπρή οικογένεια στέκει η αυταπάρνηση μιας γυναίκας, της μητέρας.\nΚι αν δεν μπορείς να κάμεις τη ζωή σου όπως τη θέλεις, τούτο προσπάθησε τουλάχιστον, όσο μπορείς μην την εξευτελίζεις.\nΚαι όποιος θέλει από σας να γίνει πρώτος, να είναι δούλος όλων. «Και ος εάν θέλει υμών γενέσθαι πρώτος, έσται πάντων δούλος». (Ιησούς Χριστός)\nΚαλύτερα να κάνει κανείς κάτι ατελές, παρά να μην το κάνει καθόλου. Εμείς οι Έλληνες ισχυριζόμεθα ότι επιδιώκουμε την τελειότητα ως δικαιολογία για να μην κάνουμε τίποτα.\n(Κωνσταντίνος Καραμανλής ).\nΚαλύτερα να σε ζηλεύουν και να σε κακολογούν, παρά να σε λυπούνται και να σε παρηγορούν.\nΚάμε το καλό και ρίχτο στο γιαλό, έλεγαν οι παλιοί. Το καλό που προσφέρεις με το κουταλάκι του γλυκού, σου ανταποδίδεται με την κουτάλα του Θεού.\nΚαμιά σημαία δεν κυματίζει, αν δε φυσάει άνεμος. Και κανείς δε λειτουργεί, αν δεν έχει ν’ αντιμετωπίσει αντίξοα ρεύματα.\nΚανένας ανάμεσα στους ανθρώπους, δειλός ή γενναίος, σαν έφτασε η ώρα του, δεν μπορεί να ξεφύγει τη μοίρα του. ( Όμηρος).\nΚάνε τις εμπειρίες σου όπλα, για να κατακτήσεις τη ζωή που έχεις ακόμα μπροστά σου.\nΚάποτε μαθαίνουμε περισσότερα από τα σφάλματα ενός ανθρώπου, παρά από τις αρετές του.\nΚατάχρηση είναι η πάνω από τις ανάγκες σου δαπάνη. (Μέγας Βασίλειος).\nΚεφάλι χωρίς μνήμη είναι θέση αφρούρητη. (Ναπολέων).\nΚλείσε τα μάτια σου και θα ιδείς καθαρά μέσα στη καρδιά σου. Κλείσε όμως τη καρδιά σου και δε θα διακρίνεις τίποτε πλέον με μόνα τα μάτια σου.\nΚουτσομπολιό είναι η απόλαυση, που νοιώθεις, όταν ακούς κάτι που σου αρέσει, για κάποιον που δε σου αρέσει.\nΚράτα τους φόβους σου για τον εαυτό σου, αλλά μοίρασε το κουράγιο σου με τους άλλους.\nΚύριε απόψε ο ύπνος δεν έρχεται να σφαλίσει τα κουρασμένα βλέφαρά μου. Ας μπορούσα τουλάχιστον τις ώρες αυτές της βαθιάς σιγής να σκεφθώ αυτούς, που δεν μπορούν να κοιμηθούν. Γιατί κρυώνουν και πεινούν, γιατί βρίσκονται στο κρεβάτι του πόνου ή στο χειρουργικό τραπέζι, γιατί η αχαριστία πλήγωσε την ευαίσθητη καρδιά τους, γιατί η συκοφαντία κηλίδωσε το λευκό μέτωπο τους, γιατί υποφέρουν στην ξενιτειά ή ζουν με το όραμα της χαμένης Πατρίδας τους. Αν μπορούσα να σκεφθώ αυτούς και να προσευχηθώ γι’ αυτούς θα’ ταν τότε η αϋπνία μου ευλογημένη.\n(Διάλογος με τον ουρανό, Γ. Μελέτη. Εκδόσεις ΖΩΗ)\n« Κύριε, είπες ότι θα βάδιζες μαζί μου σ’ όλο το δρόμο. Είδα όμως ότι στις δυσκολότερες ώρες της ζωής μου υπάρχουν πατημασιές από ένα μόνο άνθρωπο. Δεν μπορώ να καταλάβω γιατί με άφησες όταν σε χρειαζόμουν περισσότερο». Ο Χριστός απάντησε: « Γιε μου, σε αγαπώ και δε θα σε άφηνα ποτέ μόνο. Στις δύσκολες στιγμές δοκιμασίας και του μεγάλου πόνου, όταν έβλεπες πατημασιές ενός ανθρώπου, ήταν τότε που σε έπαιρνα στην πλάτη μου».\nΛάρυγξ γλυκύς πληθύνει φίλους αυτού και γλώσσα εύλαλος πληθύνει ευπροσήγορα.\nΜακάριοι οι καθαροί τη καρδία, ότι αυτοί τον Θεόν όψονται. ( Ματθ. 3΄8).\nΜάλλον τήρει τας των λόγων ή των χρημάτων παρακαταθήκας.\nΜε τη βία τίποτε να μην κάνεις. «Βία μηδέ πράττειν»( Κλεόβουλος).\nΜερικοί Χριστιανοί έχουν αντιλήψεις τόσο ουράνιες, ώστε καταντούν να μην είναι χρήσιμοι για τη γη.( Αλεξ.Τσιριντάνης)\nΜε τα βιβλία άλλοι κοσμούν την ψυχή τους και άλλοι διακοσμούν την βιβλιοθήκη τους. Τα ευχάριστα βιβλία μας τέρπουν. Τα σπουδαία μας ανυψώνουν.\nΜε το κρασί δεν τις πνίγουμε τις λύπες μας, τις αποκοιμίζουμε και τις εξαγριώνουμε.\nΜε τον καιρό και την υπομονή γίνεται το φύλλο τους μουριάς μετάξι.\nΜη διαψεύδεις τις ελπίδες ενός ανθρώπου, όταν δεν μπορείς να του δώσεις νέες.\nΜη δίνεις αμέσως εμπιστοσύνη σε κανέναν και μάλιστα σ’ όσους ακόμα δεν έχεις κάνει φίλους.\nΜη ζηλεύεις κανέναν από εκείνους που κερδίζουν με αδικίες, αλλά περισσότερο να τιμάς εκείνους που ζώντας με δικαιοσύνη ζημιώθηκαν. (Ισοκράτης)\nΜη θες να φτάσεις σε κορφές τη μοναξιά αν φοβάσαι.΄Οσο ανεβαίνεις πιο ψηλά, τόσο πιο μόνος θα’ σαι.\nΜη κατηγορείς τον εαυτό σου για όσα αγνοείς χωρίς να φταις, αλλά για όσα παραμελείς να μάθεις.(Ιερός Αυγουστίνος).\nΜην αμφιβάλλεις γι αυτόν που σου λέει πως φοβάται.\nΝα φοβάσαι όμως αυτόν που σου λέει πως δεν αμφιβάλλει. (Έριχ Φρηντ).\nΜην αναβάλλεις για αύριο αυτό που μπορείς να κάμεις σήμερα. Το «αύριο» είναι δρόμος που οδηγεί στο «Ποτέ».\nΜην αργήσεις να επιστρέψεις στον Κύριο, μην αναβάλλεις από μέρα σε μέρα τη μετάνοιά σου.(Σοφία Σειράχ, ε΄37).\nΜην ξοδεύεις όπου μπορείς να κάνεις οικονομία. Μην κάνεις οικονομία εκεί όπου πρέπει να εξοδεύσεις.\nΜην πεις ποτέ σου: «Είναι αργά»,\nκι αν χαμηλά έχεις πέσει,\nκι έχεις βαθιά πονέσει.\nκι έρημος έχεις μείνει,\nμην πεις ποτέ σου: « Είναι αργά»\nτ’ ακούς; Ό,τι κι αν γίνει!\n( Αντώνης Σαμαράκης).\nΜη σκέφτεσαι το παρελθόν. Μη φοβάσαι το μέλλον, αλλά συγκεντρώσου στο ¨τώρα¨ κα αξιοποίησέ το.\nΜη σχηματίζεις τη γνώμη για τον εαυτό σου, ότι είσαι συνετός και δε χρειάζεσαι τη γνώμη του άλλου.\nΜη φοβάσαι τους εχθρούς που σου επιτίθενται. Να φοβάσαι τους φίλους που σε κολακεύουν.\nΜη χτυπάς ποτέ τη γυναίκα, ούτε με λουλούδι. (Ινδική παροιμία).\nΜια ιδέα δεν είναι υπεύθυνη για το είδος των ανθρώπων που την πιστεύουν.\nΜια καλή γνώμη που γίνεται δεκτή από όλους στην Πολιτεία, λέγεται νόμος.(Πλάτων).\nΜια καλή μητέρα αξίζει εκατό δασκάλους.(Ζ.Χέρμπετ).\nΜικρό μαστίγιο σε χέρι σωστό οδηγεί μεγάλα βόδια σε ίσια αυλάκια (Σοφοκλής)\nΜιλώντας βροντερά μας ακούνε. Μιλώντας σιγανά μας προσέχουν.\nΜόνο εκείνοι που δεν έχουν υγεία μπορούν να εκτιμήσουν την αξία της.\nΜόνο ο ένοχος φοβάται να καθίσει στο εδώλιο του κατηγορουμένου. Για τον αθώο, αυτό μεταβάλλεται σε βήμα. (Εμίλ Ζολά)\nΜόρφωση είναι αυτό που μένει, όταν ξεχάσουμε αυτά που διαβάσαμε. Πρέπει όμως να διαβάσουμε, για να μπορούμε κάποτε να τα ξεχάσουμε.\nΜπορείς, θέλησέ το.\nΜπορείς στα αισθήματά σου να επιβάλλεις σιγή, όμως δεν μπορείς να βάλεις όρια.(Νέκκερ).\nΝ’αγαπήσεις τον άνθρωπο, είναι το μεγαλύτερο μυστικό της ζωής κι ό,τι κυρίως απομένει από αυτήν.( Σαράντος Ι. Καργάκος).\nΝα αισθάνεσαι μεγαλύτερη χαρά για όσους σε επικρίνουν, παρά για όσους σε κολακεύουν.\nΝα γίνουν όλοι απαθείς δεν είναι βεβαίως δυνατόν. Να σωθούν όμως όλοι και να συμφιλιωθούν με το Θεό δεν είναι αδύνατον!\nΝα είσαι εξερευνητής των μαργαριταριών της αρετής στον απέραντο ωκεανό των ανθρώπων και όχι ρακοσυλλέκτης της κακίας στο σκουπιδοτενεκέ της ανθρώπινης αθλιότητας.\nΝα είσαι αυστηρός για τον εαυτό σου και επιεικής για τους άλλους.\nΝα έχεις εμπιστοσύνη στο Θεό και να υποτάσσεσαι στο θέλημά Του με προθυμία\nΝα θυμάσαι πάντοτε το Θεό, το θάνατο, την κρίση, τον παράδεισο.\nΝα θυσιάσουμε τις αμαρτωλές επιθυμίες μας, για να προσεγγίσουμε τη μεγάλη θυσία της Θείας Ευχαριστίας.\nΝα κάνεις οικονομία του χρόνου. «Φείδου χρόνου».\nΝα σηκώνεις το βάρος που μπορείς να φορτωθείς.\nΝέοι, είστε ισχυροί, γιατί ο λόγος του Θεού κατοικεί μέσα σας και έχετε νικήσει τον πονηρό.\nΝους υγιής, εν σώματι υγιεί.\nΟ αισιόδοξος διακηρύσσει πως ζούμε με τις καλύτερες δυνατότητες που υπάρχουν στον κόσμο και ο απαισιόδοξος φοβάται μήπως αυτό είναι αλήθεια. (Κάμπελ).\nΟ αέρας φουσκώνει τα πανιά και η ξιπασιά τους ανόητους (Σωκράτης).\nΟ αναμάρτητος πρώτος τον λίθον βαλέτω.(Ιησούς Χριστός).\nΟ άνθρωπος έχει αξία, όταν υπηρετεί τις αξίες.\nΟ άνθρωπος κάνοντας αυτό που θέλει και που είναι σωστό, εφόσον είναι και καρπός ουσιαστικού προβληματισμού, αποκτά ψυχική ισορροπία και προσδίδει στην πολιτική του δράση ένα στοιχείο ποιοτικής δικαιοσύνης.(Σαράντος Καργάκος ).\nΟ άνθρωπος που αρχίζει έναν εσωτερικό αγώνα, αξίζει κάτι.\nΟ άνθρωπος που ζει μόνο για τον εαυτόν του, ζει τον πιο ταπεινό τρόπο που είναι γνωστός στους θνητούς. ( Μίλλερ).\nΟ άνθρωπος που κοιτάζει διαρκώς τ ’αστέρια είναι καταδικασμένος να πέφτει σε λακκούβες.\nΟ βασιλιάς βασιλεύει, αλλά δεν κυβερνά.\nΟ δεκάλογος του σωστού ανθρώπου ( ή της λεβεντιάς):\nΝα στέκεσαι στους άλλους χαμογελαστός. Στον εαυτό σου αυστηρός, στην ανάγκη γενναίος, στη βιοπάλη πρόσχαρος, στις αντιξοότητες απτόητος, στις πεποιθήσεις σου εδραίος, στις μικρότητες αγέρωχος, στους ευτελείς γενναιόψυχος, όταν σε χειροκροτούν απαθής και όταν σε σφυρίζουν ασάλευτος.\nΟ δαιμονισμένος γύριζε γυμνός. Ο Χριστιανισμός θέλει το ανθρώπινο σώμα ντυμένο σεμνά, γιατί είναι ναός του Θεού.\nΟ εγωιστής υπερηφανεύεται ότι έμαθε πολλά, ο σοφός λυπάται, γιατί δεν έμαθε περισσότερα.\nΟ Έλληνας είναι, ίσως ο μόνος ευρωπαίος πολίτης που έχει δύο τηλεοράσεις, δύο αυτοκίνητα και δέκα ευρώ στην τσέπη του.\nΟ Ελληνισμός έζησε πάντα μέσα στο πρόσκαιρο και το υπερβολικό. Μπορεί να κάμει θαύματα για μια στιγμή, μα δεν μπορεί να κάμει καμιά προσπάθεια διαρκείας. Αλλά η πολιτική είναι κατ’ εξοχήν προσπάθεια διαρκείας. (Κ. Καραμανλής).\nΟ ελεύθερος χρόνος δεν είναι το τέλος της δουλειάς. Αντίθετα η δουλειά είναι το τέλος του ελεύθερου χρόνου. Αυτός πρέπει να αφιερώνεται στην τέχνη, την επιστήμη και , κατά προτίμηση, στη φιλοσοφία. (Αριστοτέλης).\nΟ ενθουσιασμός είναι ένα λουλούδι της νεότητας, που η απογοήτευση είναι ο καρπός του.\nΟ έξυπνος άνθρωπος αλλάζει γνώμες, ο ανόητος ποτέ.\nΟ εσωτερικός εχθρός της Ελλάδος είναι η γραφειοκρατία\nΟ Θεός αγαπά τον άνθρωπο, όχι γιατί αξίζει. Ο άνθρωπος αξίζει γιατί τον αγαπά ο Θεός.\nΟ Θεός αγάπη εστί και ο μένων εν τη αγάπη εν τω Θεώ μένει και ο Θεός εν αυτώ.\n(Α΄ Ιωαν. δ΄16).\nΟ Θεός είναι ο μόνος που μπορεί κανείς να τον αγαπά αιώνια.\nΟ θυμός που υπερβαίνει τα όρια, προξενεί τρόμο και η υπερβολική καλοσύνη εξαφανίζει το σεβασμό.(Ευριπίδης).\nΟ θυμωμένος ξαναθυμώνει με τον εαυτόν του όταν ηρεμήσει.\nΟι αναμνήσεις και η πείρα είναι η βακτηρία του γήρατος. Οι ελπίδες είναι τα φτερά της νεότητος.\nΟι άνθρωποι γύρω μας μετρούν τη χριστιανικότητά μας, όχι τόσο με τα αυτιά τους, όσο με τα μάτια τους.\nΟι άνθρωποι που έχουν κάποια αξία, δεν καυχώνται ποτέ για την αξία τους.\nΟι άνθρωπο σήμερα επιθυμούν τόσο πολύ την ειρήνη, που κάποια μέρα οι κυβερνήσεις θα τους επιτρέψουν να την έχουν.\nΟι βάρβαροι δεν θα ξανάρθουν απ’ τα σύνορα. Ορμούν απ’ τις τηλεοράσεις στα παιδικά δωμάτια.\nΟι εντολές του Θεού είναι αλυσίδες. Σιδερένιες για το φαύλο, χρυσές για τον ενάρετο.\nΟι επιθυμίες του ανθρώπου είναι σαν τις μέρες, μία πάει, άλλη έρχεται.(Κεφαλλονίτικη ρήση).\nΟι ευγενικοί τρόποι και στην πιο σκληρή αντίθεση δημιουργούν ηπιότητα. Οι βίαιοι τρόποι και στην πιο δίκαιη απαίτηση φέρουν σκληράδα.\nΟι ευτυχισμένοι πρέπει να ξέρουν, πως όσο πιο γεμάτο είναι ένα ποτήρι, τόσο πιο εύκολα χύνεται. (Μαρκ Τουέν).\nΟι ήρωες δεν πεθαίνουν, όταν τους τιμούν οι ζωντανοί.(Σοφοκλέους Αντιγόνη).\nΟ Ιησούς χάρισε στον παράλυτο τη θεραπεία του σώματος και τη σωτηρία της ψυχής.\nΟι γκρινιάρηδες παραπονούνται γιατί τα τριαντάφυλλα έχουν αγκάθια. Οι λογικοί χαίρονται που τα αγκάθια βγάζουν τριαντάφυλλα\nΟι καβγάδες των φίλων είναι η χαρά των εχθρών.\nΟι μεγαλύτεροι ψεύτες κάνουν τους φοβερότερους όρκους.\nΟι νέοι έχουν μια αδυναμία: Να θεωρούν τους μεγαλύτερους σαν γέρους. (Άνταμς),\nΟι περισσότεροι άνθρωποι αναζητούν την τιμιότητα, όχι τη δική τους αλλά του άλλου.\nΟι πτώσεις μου πολλές ευδόκησε Κύριε η τελευταία να είναι στα πόδια σου.\nΟι ρωμαλέες ψυχές τον πόνο τον κρατούν για τον εαυτό τους, τη χαρά τη μοιράζουν με τους άλλους .\nΟι συμβουλές πρέπει να συνοδεύονται και από επαίνους. Έτσι μόνο γίνονται ευπρόσδεκτές.(Χρυσόστομος).\nΟι τιμές που κατακτώνται είναι ανώτερες από εκείνες που δωρίζονται\nΟι τύραννοι δεν κατόρθωσαν ακόμα να βρουν αλυσίδες για το μυαλό και το πνεύμα. Πολύ δε περισσότερο για το λόγο του Θεού. « Ο λόγος του Θεού ού δέδεται », έλεγε ο Απόστολος Παύλος.\nΟ κακός δεν ξεχνά και δε συγχωρεί ποτέ εκείνους που τον εξαπάτησαν. Ο επιπόλαιος εύκολα και συγχωρεί και ξεχνά εύκολα. Ο φρόνιμος συγχωρεί αλλά δεν ξεχνά τα ονόματά τους.\nΟ καλύτερος γιατρός είναι η χαρά, η νηστεία και η ησυχία.\nΟ κόσμος σήμερα είναι τόσο διεφθαρμένος, ώστε υπάρχει ένα επάγγελμα που μπορεί να δοξάσει όποιον το εξασκήσει, γιατί κανείς δεν το ξέρει: Το επάγγελμα αυτό είναι η τιμιότητα.(Ταλεϋράνδος).\nΟ κουτός άνθρωπος έχει την καρδιά στη γλώσσα του, ενώ ο έξυπνος έχει τη γλώσσα στην καρδιά.του.\nΌλα είναι δύσκολα μέχρι να γίνουν εύκολα\nΌλα λοιπόν έχουν χαθεί; Σίγουρα όχι! Πάντα υπάρχει η ελπίδα.\nΟ λόγος είναι άργυρος, αλλ’ η σιωπή χρυσάφι.\nΌλοι θέλουν να ζήσουν πολλά χρόνια, αλλά κανένας δε θέλει να γεράσει.\nΟλόκληρη η κοινωνική ιστορία δεν είναι τίποτε άλλο παρά η πάλη των τάξεων (Καρλ Μαρξ).\nΟ μεγαλύτερος θησαυρός είναι ένας καλός φίλος.\nΟ οκνηρός άνθρωπος ποτέ δεν είναι εύκαιρος.\nΟ Πασκάλ γράφει ότι το θαύμα των αισθήσεων έγκειται όχι μόνο στην ύπαρξή τους, αλλά και στη λειτουργία τους. Στο μέτρο. Δεν ξεφεύγουν ούτε πιο πάνω ούτε πιο κάτω από το μέτρο. Λιγότερη όραση σημαίνει πάθηση. Αλλά και περισσότερη σημαίνει κάτι χειρότερο. Σημαίνει κατάσταση μικροσκοπίου. Φαντάζεστε άνθρωπο ώστε να βλέπει τα μικρόβια στο γάλα του, στο ψωμί του, στο φαγητό του; Το ίδιο στην ακοή και τις άλλες αισθήσεις; Η σωστή λειτουργία έγκειται στο μέτρο. Και το μέτρο το ορίζει Εκείνος « ός πάντα μέτρω και αριθμώ και σταθμώ διέταξεν ».\nΟ πλουσιότερος από τους ανθρώπους είναι ο οικονόμος και ο φτωχότερος είναι ο φιλάργυρος.\nΟ πλούτος είναι σύνθεση και γινόμενο πολλών παραγόντων. Η πιο φτωχή πλευρά του πλούτου είναι το χρήμα.\nΟ πλούτος είναι υπηρέτης πιο πολύ της κακίας παρά της καλοσύνης. «Πλούτος δε κακίας μάλλον ή καλοκαγαθίας υπηρέτης εστίν.» (Ισοκράτης).\nΌποιος αγαπάει τους κόλακες εφαρμόζει εν αγνοία του τη Θεία εντολή: Αγαπάτε τους εχθρούς υμών.(Τσόρτσιλ).\nΌποιος αγοράζει τα περιττά, πουλάει τα αναγκαία.\nΌποιος ανοίγει το Ευαγγέλιο αλληλογραφεί με το Χριστό.\nΌποιος βραδυπορεί προς τη λύση, χειροδένεται με το πρόβλημα.\nΌποιος γνωρίζει ν’ ακούει τους άλλους, σημαίνει πως έχει μάθει πολλά.\nΌποιος γνωρίζει τους άλλους είναι μορφωμένος, όποιος γνωρίζει τον εαυτόν του είναι σοφός.\nΌποιος δε βρέθηκε μπροστά σε κίνδυνο, δεν μπορεί να μιλήσει για προσωπική γενναιότητα.\nΌποιος είναι άγιος ας αγιασθεί ακόμα (Αποκάλυψη, κβ 11).\nΌποιος θέλει να πλουτίσει σ’ ένα χρόνο, βρίσκεται στη φυλακή μέσα σε έξη μήνες.\nΌποιος κακολογεί ανάβει φωτιά κι όποιος ακούει βάζει ξύλα στη φωτιά.\nΌποιος κάνει παρέα με λύκους μαθαίνει να ουρλιάζει.\nΌποιος κολακεύει κάνει μια πράξη πρόστυχη κι εκείνος που δέχεται την κολακεία κάνει μιαν άλλη όμοια.\nΌποιος κρατάει άνθη, περιμένει βάζο.\nΌποιος κρατάει καρφιά, περιμένει σφυρί.\nΌποιος λέει, ότι αγαπάει το Θεό και συγχρόνως οργίζεται εναντίον του αδελφού του, μοιάζει με εκείνον που τρέχει στον ύπνο του.(Ιωάννης της Κλίμακος).\nΌποιος ξοδεύει το σήμερα κλαίγοντας το χθες, θα χάσει το αύριο κλαίγοντας το σήμερα.\nΌποιος συγκρατεί την οργή του, είναι ανώτερος απ’ αυτόν που κυριεύει μία πόλη.\nΌποιος φροντίζει για τον αδερφό του, φροντίζει για τον εαυτόν του.(Ξενοφών).\nΟ πόνος είναι το ίδιο οδυνηρός, είτε σε θύρα παλατιού κρούει, είτε σε καλύβα ταπεινή χτυπά.\nΌπου συνέβη πτώσις, εκεί κατασκήνωσε προηγουμένως η υπερηφάνεια. Διότι το δεύτερο είναι το προμήνυμα του πρώτου.\nΌπου υπάρχει ο Χριστός, φεύγει ο διάβολος.\nΌπου υπάρχει ταπείνωση, φεύγει η υπερηφάνεια.\nΟ πραγματικά ενάρετος κάνει στα κρυφά αυτό που θα μπορούσε να κάνει μπροστά σε όλον τον κόσμο. Αντίθετα από τον υποκριτή.\nΌπως δοκιμάζεται στο καμίνι της φωτιάς το ασήμι και το χρυσάφι, έτσι δοκιμάζονται οι εκλεκτοί άνθρωποι από τον Κύριο με τις θλίψεις.\nΌπως το Καλοκαίρι το διαδέχεται ο Χειμώνας, έτσι και την κενοδοξία και τη φιληδονία τις διαδέχονται λύπες και οδύνες. (Μάξιμος ο Ομολογητής).\nΌσα πιο πολλά δάκρυα στοίχισε ένα παιδί στη μητέρα του, τόσο πιο αγαπημένο είναι στην καρδιά της. (Δουμάς).\nΟ σκλάβος δεν ρωτάει αν η αλυσίδα του θα είναι από σίδερο ή από χρυσάφι.\nΌσο Θεός μας φέρεται σαν πατέρας, τόσο εμείς φερόμαστε μεταξύ μας σαν αδέρφια.\nΌσο περισσότερο μελετούμε, τόσο περισσότερο ανακαλύπτουμε την αμάθειά μας.\nΌσο πιο αμόρφωτος είναι κανείς, τόσο πιο δύσκολα το αντιλαμβάνεται.\nΌσο πιο σάπιο είναι ένα κράτος, τόσο πληθύνονται οι νόμοι.(Τάκιτος).\nΟ Σταυρός του Χριστού είναι η ζωή και η σωτηρία του κόσμου.\nΟ σύγχρονος άνθρωπος, αν μπορούσε να εκφράσει την αντίληψη που έχει για τον παράδεισο, θα έδινε μια εικόνα, που θα έμοιαζε με το μεγαλύτερο σούπερ μάρκετ του κόσμου, μέσα στο οποίο θα υπήρχαν καινούρια πράγματα και μπιχλιμπίδια και τον εαυτό του να έχει άφθονο χρήμα για να τ’ αγοράσει. Θα περιπλανιόταν μέσα σ’αυτό τον παράδεισο των εμπορευμάτων, με την προϋπόθεση όμως ότι θα υπήρχαν νέα πράγματα για να αγοράσει κι ότι προφανώς οι γείτονές του θα ήταν λιγότερο προνομιούχοι από αυτόν. ( Έριχ Φρομ).\nΟ συ μισείς, ετέρω μη ποιήσεις.\nΌταν βρίσκεσαι μόνος σου, να συλλογίζεσαι τα ελαττώματά σου.\nΌταν ένα ικανό σκυλί γαβγίζει για κάτι σπουδαίο, τα άλλα που χαζεύουν γύρω, αρχίζουν να γαβγίζουν εναντίον του.\nΌταν είσαι με άλλους, να ξεχνάς τα ελαττώματά τους.\nΌταν ευτυχούμε οι φίλοι μας φεύγουν όποτε θέλουμε εμείς. Όταν δυστυχούμε φεύγουν μόνοι τους.\nΌταν έχουμε μέσα μας το Θεό, κανείς δεν είναι εναντίον μας. «Ο Θεός μεθ’ ημών, ουδείς καθ’ ημών».\nΌταν η εξουσία ακολουθεί την κοινή γνώμη, είναι ισχυρή. Όταν την χτυπάει, τότε πέφτει.\n(Άλφρεντ ντε Βινύ).\nΌταν κάνουμε ό,τι μπορούμε, κάνουμε ό,τι πρέπει.\nΌταν κατηγορούμε τις γυναίκες, όλες εξεγείρονται εναντίον μας.\nΌταν λέμε την αλήθεια, ταυτόχρονα λέμε και λευτεριά και δικαιοσύνη. Όταν πάλι μιλάμε για λευτεριά και δικαιοσύνη εννοούμε την αλήθεια. (Τόμας Μαν).\nΌταν ο βασιλιάς της Σπάρτης Κλεομένης εξεστράτευσε κατά του Άργους, βρήκε στα τείχη της πόλεως να τον περιμένουν γυναίκες ένοπλές με επί κεφαλής τη βασίλισσα Τελεσίλα. Οι άνδρες τους έλειπαν σε μιαν άλλη εκστρατεία. Ο Κλεομένης μόλις είδε το θέαμα αυτό, διέταξε τους άνδρες του να αποχωρήσουν, γιατί σε μια τέτοια πολεμική σύγκρουση η μεν νίκη, είπε, δεν παρέχει δόξα, η δε ήττα φέρει ντροπή. Μπροστά σε αντίπαλο ασθενέστερο ο μόνος τρόπος να νικήσεις, είναι να υποχωρήσεις.\nΌταν ο ήλιος δύει, ο λαός λέει, ότι ο ήλιος βασιλεύει. Και ο Πιστός όταν γερνάει και γέρνει προς τη δύση του, πορεύεται στη Βασιλεία του Θεού, αφήνοντας πίσω του το φως ιλαρό.\nΌταν τα σώματα γίνονται μαλθακά και οι ψυχές καθίστανται ασθενέστερες.\nΌταν τις κατηγορούμε μία- μία, τότε συμφωνούν μαζί μας.\nΌ,τι αποκάλυψε ο Χριστός, ας μη το κρύβουμε εμείς.\nΌ,τι βγαίνει από ένα στόμα, μπαίνει σε ένα σωρό αφτιά.\nΌ,τι είναι καλό, μη διστάζεις να το επαινείς.\nΌ,τι μπορείς να κάνεις ή ονειρεύεσαι ότι μπορείς να κάνεις άρχισέ το. Η τόλμη είναι ιδιοφυΐα, δύναμη και μαγεία.(Γκαίτε).\nΌ,τι πρόκειται να πράξετε, να το κάνετε γρήγορα και να μην το αναβάλετε.\nΟ τρόπος που δίνεις έχει περισσότερη αξία από το ίδιο το δώρο(Κορνήλιος).\nΌ,τι πολυτιμότερο έχει μια σύγχρονη γυναίκα και που στερείται πολλές απολαύσεις για να το διατηρεί είναι η σιλουέτα της.\nΟ υλιστικός ορισμός του ανθρώπου είναι: « Άνθρωπος είναι κατά βαθμόν ανώτερος των πιθηκοειδών μαστοφόρων».Κατ’ εμέ άνθρωπος είναι: « Το απαύστως ανερχόμενον ον». Η άνοδος είναι το συστατικόν στοιχείον του ανθρώπου. Δεν θα συζητήσω μαζί σου, διότι το θεωρώ ως αξίωμα. Όπως, άμα μου θέσεις το ερώτημα: Μα πρέπει ο άνθρωπος να είναι ελεύθερος; Τότε δεν θα συζητήσω μαζί σου. Διότι ισχυρίζομαι, ότι ο άνθρωπος που θέτει το ερώτημα αυτό, είναι μεν από απόψεως ανατομικής και βιολογικής το ίδιο με εμάς, αποτελεί όμως άλλο ον από εμάς. Εγώ ελευθερία και ζωή τα θεωρώ ταυτόσημα. (Αλέξανδρος Τσιριντάνης)\nΟφείλουμε εμείς οι δυνατοί στην πίστη και στην αρετή, να δείχνουμε ανοχή στις αδυναμίες των αδυνάτων. ( Ρωμ.ιε΄Ι)\nΟφείλουμε να καταπολεμούμε τις αρρώστιες του σώματος, την αμάθεια του μυαλού, τα πάθη της ψυχής και τη διχόνοια στην οικογένεια.\nΟ φθόνος είναι το έλκος της ψυχής.\nΟ φιλάργυρος γίνεται χρήσιμος μόνο με το θάνατό του.\nΟ φοροφυγάς δεν αποστερεί μόνο την Πολιτεία από έσοδα απαραίτητα, αλλά και τα μεταφέρει σαν πρόσθετο βάρος στους συνεπείς φορολογούμενους. ( Κωνσταντίνος Καραμανλής ).\nΟ Χριστιανισμός αρχίζει εκεί που συναντάμε τον καλό Σαμαρείτη.\nΟ χρόνος είναι πράγματι χρήμα. Αγοράζεις μ’ αυτόν ή την κόλαση ή τον Παράδεισο.\nΟ χρόνος είναι ο ύπουλος δολοφόνος της νιότης.(Μίλτων).\nΠαλαιότερα το αντρόγυνο έπρεπε να είχε ένα σοβαρό λόγο για να χωρίσει .Σήμερα αναζητά ένα πολύ σοβαρό λόγο για να μη χωρίσει.\nΠανευτυχείς είναι εκείνοι, των οποίων συγχωρήθηκαν οι ανομίες και των οποίων σκεπάστηκαν οι αμαρτίες.( Ψαλμ.λα΄Ι)\nΠάντα ανοιχτά, πάντα άγρυπνα τα μάτια της ψυχής μου.\nΠειθαρχία χωρίς Δημοκρατία είναι βία. Δημοκρατία χωρίς πειθαρχία είναι αναρχία.\nΠεινάει όπως ο άσωτος και θα πεινάει αιώνια, όποιος δεν τρέφεται με την αγάπη του Θεού.\nΠήγαινε στο μυρμήγκι οκνηρέ και αφού παρατηρήσεις τους τρόπους της ζωής του, να τους ζηλέψεις και να γίνεις απ’ αυτό πιο σοφός.\nΠίσω από κάθε μεγάλο άνδρα κρύβεται, λένε, μια σπουδαία γυναίκα. Η σύζυγος.\nΠίσω από τη γαλήνη βρίσκεται πάντοτε η μελαγχολία(Κλέυσον).\nΠλησιάζουμε προς τη μεγαλοσύνη, όταν είμαστε μεγάλοι σε ταπείνωση.\nΠνευματικό λιβάδι και παράδεισος χαράς είναι η ανάγνωση της Αγίας Γραφής.( Χρυσόστομος)\nΠόλεμος πάντων μεν πατήρ εστί, πάντων δε βασιλεύς και τους μεν Θεούς έδειξε, τους δε ανθρώπους, τους μεν δούλους εποίησε, τους δε ελευθέρους.( Ηράκλειτος).\nΠολλές φορές μετάνιωσα επειδή μίλησα, αλλά ποτέ επειδή σιώπησα.\nΠολιτεία που δεν έχει σαν βάση της την παιδεία, είναι οικοδομή πάνω στην άμμο.(Κοραής).\nΠολλές φορές οι άνθρωποι συγκρούονται και εξαντλούνται σε ένα λάθος πόλεμο, που γίνεται σε λάθος τόπο, σε λάθος χρόνο, με λάθος εχθρό.\nΠολλοί από μας τους χριστιανούς της εποχής μας, ενώ είμεθα έτοιμοι να προσφέρουμε οδηγίες για τη σωτηρία της ψυχής του ανθρώπου, δεν μπορούμε να του δώσουμε κάποια βοήθεια στα καθημερινά του προβλήματα.\nΠολλοί δυστυχώς δε διαβάζουν παρά κάτι εύκολο στο κρεβάτι για να έρθει ο ύπνος, ενώ το διάβασμα είναι για να «ξυπνήσουμε».\nΠολλοί επιπόλαιοι άνθρωποι παθαίνουν στο διάβα της ζωής τους, ό,τι και ο γάιδαρος του Αισώπου, που διάβαινε φορτωμένος με τσουβάλια αλάτι τον ποταμό. Σε κάποια στιγμή ένιωσε να ξαλαφρώνει. Στάθηκε ευχαριστημένος και γονάτισε στη μέση του ποταμού, οπότε σε λίγο απαλλάχτηκε από το φορτίο. το αλάτι είχε διαλυθεί. Έπειτα από καιρό ξαναπέρασε φορτωμένος με σφουγγάρια. Θέλησε να ξανακάνει το ίδιο, αλλά αυτή τη φορά ήταν αδύνατο να σηκωθεί. Τα σφουγγάρια είχαν απορροφήσει τόνους νερού και πνίγηκε. Μια αλεπού από την όχθη του φώναξε: Αυτά παθαίνουν όσοι στη ζωή τους αγνοούν, περιφρονούν ή μπερδεύουν τους αιώνιους νόμους της.\nΠολλοί ομιλητές ταλαιπωρούν το ακροατήριο τους με ιδέες περίπλοκες και σκέψεις δυσνόητες, ξεχνώντας αυτό που έλεγαν οι αρχαίοι: Το σοφόν σαφές και το σαφές, σοφόν.\nΠολλοί τον πλούτον εμίσησαν, αλλά τη δόξα ουδείς.(Β. Ουγκώ)\nΠοτέ δεν είμαστε μόνοι, παρά μόνο όταν το θελήσουμε οι ίδιοι. Και τότε είναι η πιο αβάσταχτη μοναξιά.\nΠρέπει να είσαι πρώτα εσύ άνθρωπος, αν θέλεις να διδάξεις ανθρωπιά στους άλλους.\nΠρέπει να μιλάς για να ακούγεσαι, μερικές φορές όμως πρέπει να σιωπάς για να σε εκτιμήσουν.\nΠροσευχή ενός ηλικιωμένου:\nΚύριε, Συ γνωρίζεις ότι προχωρώ πλέον στο γήρας.\nΒοήθησέ με να αντιληφθώ κι εγώ αυτήν την πραγματικότητα, ώστε να μη γίνομαι βάρος στους γύρω μου.\nΑπάλλαξέ με από του να επιμένω στις ιδέες μου με πείσμα γεροντικό.\nΔε ζητώ να βελτιώσεις τη μνήμη μου, αλλά να απαλύνεις τις κρίσεις μου για τη μνήμη των άλλων.\nΣφράγισε τα χείλη μου από του να κουράζω τους άλλους με βαρετές διηγήσεις από το παρελθόν μου, με λεπτομέρειες και επαναλήψεις.\nΔίδαξε με τη σημασία των λόγων του Αποστόλου Παύλου «όσο ο εξωτερικός άνθρωπος φθείρεται, τόσο ο εσωτερικός ανανεώνεται» (Β΄ Κορ. δ. 16).\nΤέλος, ενίσχυσέ με να στηρίζομαι γερά στο βραχίονα Σου έως ότου αναπαυθώ στην αγκαλιά Σου. Αμήν!\nΠρόσφερε αυθορμήτως εκείνο, που δεν τολμούν να σου ζητήσουν.\nΠροτιμότερο είναι να μη νηστεύεις, παρά να τρώγεις με την καταλαλιά (= κακογλωσσιά, κακολογία) τις σάρκες των αδελφών σου.\nΠροτού αναχωρήσει για τη μεγάλη του εκστρατεία ο Μ. Αλέξανδρος πρόσφερε θυσίες στους Θεούς. Προσήλθε λοιπόν και έριξε πάνω στους πυρακτωμένους βωμούς λιβάνι άφθονο και με τις δυο του χούφτες. Ο παιδαγωγός του Λεωνίδας άνθρωπος «σφιχτός» παρατήρησε στον Αλέξανδρο: Τέτοια σπατάλη μόνο όσοι ζουν σε αρωματοφόρες χώρες δικαιούνται να κάνουν !. Ο Αλέξανδρος σεβάστηκε τον παιδαγωγό του και δε μίλησε. Όταν όμως κατά την ένδοξη εκστρατεία του έφτασε κατακτητής στο Λίβανο, έστειλε δώρο στον παιδαγωγό του ένα τεράστιο φορτίο από λιβάνι και σμύρνα και του έγραφε: «Σου στέλνω άφθονο λιβάνι για να μάθεις να μην είσαι μίζερος και μικρόψυχος έναντι των Θεών, που ξέρουν να ανταποδίδουν τα ίσα και περισσότερα».\nΡίξετε μπροστά στα πόδια του Θεού την φροντίδα που σας προκαλούν διωγμοί, ανάγκες, θλίψεις, γιατί Εκείνος φροντίζει για σας.\nΡώτησαν τον Κανάρη, πως κατόρθωσε να ανατινάξει την τούρκικη ναυαρχίδα και εκείνος τους απάντησε: Δεν ήταν δύσκολο. Είπα: Κωνσταντή, απόψε θα πεθάνεις. Ύστερα όλα γένηκαν εύκολα!\nΣεβασμός χωρίς ευγένεια είναι ενοχλητικός. Θάρρος χωρίς ευγένεια είναι θράσος. Ειλικρίνεια χωρίς ευγένεια είναι βαρβαρότητα.\nΣε δύο περιπτώσεις ο άνθρωπος είναι δυστυχής. Τη μία, όταν δεν έχει τίποτα απ’ όσα επιθυμεί. και την άλλη, όταν κατακλύζεται από όσα επιθυμεί.\nΣε κάθε πράγμα επιβάλλεται το μέτρο. « Παν μέτρον άριστον» (Κλεόβουλος).\nΣε πολλές περιπτώσεις η διαμάχη μεταξύ δύο ανθρώπων σημαίνει πόλεμο μεταξύ δύο φαλακρών για μία τσατσάρα.\nΣήμερα είναι καλύτερη μέρα από χθες.\nΣήμερα, ο ελεύθερος χρόνος είναι πολύς, μα τα έργα του πνεύματος και της τέχνης λίγα, τουλάχιστον ως προς την αξία. Ο άνθρωπος, διαθέτοντας άσκοπα το χρόνο του, δηλαδή τη ζωή του, εφαρμόζει μια τακτική δολοφονίας του χρόνου .(Σαράντος Καργάκος).\nΣοφός και φρόνιμος μου φαίνεται πως είναι εκείνος που ψύχραιμα υποφέρει, ό,τι κι αν του συμβεί.(Ευριπίδης).\nΣτην ανθρωπολογία του καλού αγώνα, ερπετό καλείται ο άνθρωπος εκείνος που θέλει πάση θυσία να τα έχει καλά με όλους. Και έρπει.\nΣτην εκκλησία του Χριστού υπάρχουν δύο τάξεις ιερωμένων: Οι σταυροφόροι και οι μισθοφόροι. Ο λαός τους ξεχωρίζει και τους τιμά ανάλογα.\nΣτην Ελλάδα οσάκις κάποια αλήθεια εμφανίστηκε γυμνή, έπεσε θύμα ομαδικού βιασμού από 10 εκατομμύρια Έλληνες.(Ν.Δήμου)\nΣτην Ελλάδα προτιμότερο από το να θεσπίσεις έναν καινούριο νόμο, είναι να εφαρμόσεις τον υφιστάμενο (Κ.Καραμανλής).\nΣτην εποχή του πλαστικού, των πλαστικών εγχειρήσεων και των πλαστικών συνειδήσεων, ηρωισμός είναι το να θέλει κανείς να μείνει τίμιος και να το μπορεί (Σαράντος Ι.Καργάκος).\nΣτην κοινωνία συμβαίνει συχνά ό,τι και στις ζυγαριές. Οι άδειοι δίσκοι ανεβαίνουν, ενώ οι γεμάτοι κατεβαίνουν.\nΣτη σκοτεινή σήραγγα του χρόνου που ανοίγεται μπροστά μας, δυο πράγματα είναι αναγκαία:\nΗ πείρα και η πίστη.\nΗ πρώτη μοιάζει σαν μια λάμπα αναμμένη στην είσοδό της. Η δεύτερη σαν το μίτο της Αριάδνης στο λαβύρινθό της.\nΗ μια είναι απόκτημα του ανθρώπου. Η άλλη δώρο του Θεού. Και η μια συμπληρώνει την άλλη.\nΣτον κόσμο αυτό δύο ευκαιρίες έχει ο άνθρωπος να λέει τον πόνο του άφοβα: Τη μητρική αγκαλιά όταν είναι παιδί και την προσευχή πάντοτε.\nΣτο σπίτι μου έρχονται άνθρωποι ,όπως ο πάτερ Ιωσήφ από τη Νάξο, ο πάτερ Γερόντιος από την Κόνια, ο πάτερ Αμφιλόχιος από την Πάτμο κι άλλοι ασκητές. Αυτοί είναι οι φίλοι μου, οι δικοί μου φίλοι. Είναι «οι μηδέν έχοντες και τα πάντα κατέχοντες». Ζούνε κρυφά από τον κόσμο. Κανένας σπουδαίος δεν τους ξέρει και κανένα σπουδαίο δε γνωρίζουν. Πολλές φορές κάθουμαι και συλλογίζουμαι και λέγω. Να, αυτοί δε ζούνε με τόση απλότητα και με ένα τίποτα; Ναι, ζούνε και μάλιστα είναι φχαριστημένοι από τη ζωή. Τι χρειάζεται λοιπόν τόση φασαρία, που κάνουμε;\nΣυγνώμη είναι το άρωμα που βγάζουν τα λουλούδια, όταν κανείς τα πατήσει.\nΣυγχωρείτε τους πάντες. Συγχωρείτε κι όταν σας φταίξουν λίγο κι όταν σας φταίξουν πολύ. Η συγχώρεση δείχνει όχι μόνο ευγενική αλλά και μεγάλη καρδιά.\nΣυνέχισε! Χάνει μόνο όποιος σταματάει.\nΣυνήθως έχουμε την τάση να κρίνουμε τον εαυτό μας από τις καλές του προθέσεις και τους άλλους από τις κακές τους πράξεις.\nΣυνήθως, όταν ο άνδρας ανεβαίνει, τη σκάλα της επιτυχίας την κρατάει η γυναίκα.\nΣυχνά αντιπαθούμε μερικούς ανθρώπους, όχι για το τι είναι, αλλά για το τι είμαστε.\nΣυχνά έρχεται αυτό που δεν ελπίζεις κι όχι αυτό που ήλπιζες. (Πλάτων).\nΤα αδύνατα παρ’ ανθρώποις, δυνατά παρά τω Θεώ εστίν.\nΤα βιβλία είναι παράθυρα, από τα οποία βγαίνουν έξω οι ψυχές. Σπίτι χωρίς βιβλίο είναι δωμάτια χωρίς παράθυρα.\nΤα βιβλία συμπυκνώνουν τη σοφία του παρελθόντος και την κάνουν προσιτή στο παρόν και το μέλλον. Πολλές φορές η μελέτη ενός βιβλίου δημιούργησε το μέλλον ενός ανθρώπου,(Έμερσον).\nΤα δάκρυα είναι οι πνευματικοί φακοί της ψυχής. Με δακρυσμένα μάτια βλέπεις πάντα καθαρότερα τους γύρω σου και βαθύτερα μέσα σου το Θεό. Ο Πέτρος ξαναβρήκε το Χριστό και τον εαυτόν του με τα θολά από τα δάκρυα μάτια του.\nΤα έθνη πρέπει να ενθυμούνται για να διδάσκονται.\nΤα ελαττώματα των μεγάλων ανδρών είναι η παρηγοριά των μικρών.\nΤα «κατά συνθήκην ψεύδη» της κοινωνικής ζωής δημιουργούν και τον «κατά συνθήκην ψευδή άνθρωπο».(Σαράντος Καργάκος).\nΤα λάθη βρίσκονται πολλά όπου η αγάπη είναι λίγη. Και όπου η αγάπη περισσεύει τα λάθη εξαφανίζονται.\nΤα λάθη είναι ανθρώπινα και συγχωρούνται. Όταν όμως όλα σου τα λάθη τα ρίχνεις στους άλλους, τότε γίνονται ασυγχώρητα.\nΤα λεφτά σε κάνουν να μιλάς.\nΤα μεγάλα και παχειά λόγια έχουν και το καλό τους. Πίσω τους μπορούν να κρύβονται μικροί και αναιμικοί άνθρωποι.\nΤα μεγάλα ποτάμια από τις μικρές πηγές πηγάζουν.\nΤα μεγαλύτερα ψέματα λέγονται πριν από το γάμο, κατά τη διάρκεια του πολέμου και μετά το κυνήγι.(Ουίνστων Τσόρτσιλ).\nΤα μεν σώματα καλλιεργούνται με την ανάλογη γυμναστική, οι δε ψυχές με την κατάλληλο και καλή διδασκαλία.\nΤα νόμιμα κέρδη έχουν πόδια, τα παράνομα φτερά.\nΤα πάθη της ψυχής διαφθείρουν ακόμη και τους πιο άριστους άνδρες, όταν γίνονται κυβερνήτες.(Αριστοτέλης).\nΤα παλιά χρόνια στην Ελλάδα οι μισοί ζούσαν σε βάρος των άλλων μισών. Σήμερα ευτυχώς γίνεται το αντίθετο. ( Νίκος Δήμου)\nΤα παράπονα όταν εκφράζονται πληθαίνουν κι όταν αποσιωπούνται σβήνουν.\nΤα πουλιά κυνηγούν τα ώριμα φρούτα, που είναι ελκυστικά. Και οι επιπόλαιοι τα παράνομα κέρδη, που είναι εύκολα. Αλλά και τα δύο – και τα ελκυστικά και τα εύκολα – δεν έχουν μέλλον.\nΤα σαράντα είναι τα γηρατειά της νιότης, τα πενήντα είναι τα νιάτα των γηρατειών.( Βίκτωρ Ουγκώ.)\nΤα χτυπήματα της ζωής άλλοι τα δέχονται σαν τσεκουριές άγριου ξυλοκόπου και καταρρέουν. Άλλοι όμως σαν αγγίγματα βαθυστόχαστα πάνω στα πλήκτρα της ψυχής τους, από τα δάχτυλα κάποιου θείου βιρτουόζου και εμπνέονται.Πίστη για τη μάχη της ζωής και ελπίδα για την έκβασή της.\nΤη γυναίκα δεν πρέπει να τη χτυπάς, ούτε και με λουλούδι.\nΤη μεγαλύτερη ευτυχία μας τη δίνει η πεποίθηση ότι μας αγαπούν.\nΤην εποχή μας κατακλύζουν οι κομπιούτερς « μνήμης ». Ο σύγχρονος όμως άνθρωπος πάσχει κυρίως από κομπιούτερς «λήθης». Κάτι που θα τον βοηθήσει όχι να θυμηθεί αλλά να ξεχάσει. Να ξεχάσει τον πικρό λόγο, τη συκοφαντία, την αγνωμοσύνη, τον αριθμό των εχθρών του. Ποιος θα εφεύρει λοιπόν έναν τέτοιον ηλεκτρονικό βοηθό;.\nΤην ευτυχία και τη λύπη μπορούμε να τα προβλέψουμε. Η όψη τους όμως όταν έρχονται δεν είναι ποτέ αυτή, που είχαμε προβλέψει.\nΤην Πατρίδα τίμησέ την και με την αρετή σου βοήθησέ την. (Γρηγόρης Θεολόγος).\nΤην προσφορά σου στη ζωή και τη θέση σου στην αιωνιότητα την καθορίζουν, όχι το «ποια» προσόντα και εφόδια έχεις, αλλά το «τι» χρήση κάνεις σ’ αυτά.\nΤην τέχνη άλλοι τη βλέπουν σαν θεά και την υπηρετούν γονατιστοί και άλλοι τη βλέπουν σαν παχιά αγελάδα που την αρμέγουν αχόρταγα.\nΤίποτε δεν είναι δικό μας, όταν είναι μόνο για τον εαυτό μας.\nΤίποτε ισχυρότερο από τη συνήθεια.\nΤο άροτρο της ειρήνης, δηλαδή το Θείο κήρυγμα για το Χριστό, θα τιθασεύσει τις φιλοπόλεμες χώρες. (Ισίδωρος Πηλουσιώτης)\nΤο άστρο της ειρήνης, δηλαδή το Θείο κήρυγμα για το Χριστό, θα τιθασεύσει τις φιλοπόλεμες χώρες.( Ισίδωρος Πηλουσιώτης)\nΤο άτομο συμπιεσμένο από την έλλειψη χρόνου, κουρασμένο από το μηχανικό ρυθμό ζωής, δεσμευμένο από την απομονωτική του διάθεση και τις φοβίες του, ζώντας σε ερμαφρόδιτη κατάσταση ανάμεσα στην μοναξιά και στη μαζοποίηση, αποδέχεται ανεπαίσθητα αλλότριες μορφές συμπεριφοράς. Σιγά-σιγά μονιμοποιείται αυτή η κατάσταση, όχι όμως απόλυτα.\nΤο γεφύρι της Άρτας που όλη τη μέρα χτιζόταν τη νύχτα γκρεμιζόταν, στέριωσε λέει ο θρύλος, χάρις στη θυσία μιας γυναίκας που χτίστηκε η ίδια στα θεμέλια του έργου. Της γυναίκας του πρωτομάστορα. Αλλά και η αυτοθυσία κάποιων άλλων γυναικών, κάποιας μητέρας, κάποιας αδελφής, κάποιας θείας στηρίζει «θεμέλια οίκων», στεριώνει επικοινωνίες μέσα στην οικογένεια και την υψώνει πάνω σε αψίδες ευτυχίας. Πίσω από κάθε μεγάλο άνδρα κρύβεται , λένε, μία σπουδαία γυναίκα. Η σύζυγος. Και κάτω από κάθε λαμπρή οικογένεια στέκει η αυταπάρνηση μιας άλλης γυναίκας. Της μητέρας!\nΤο διάβασμα για το νου είναι , ό,τι η άσκηση για το σώμα.\nΤο Ευαγγέλιο λέει: Ελευθερώστε το είναι από το έχειν. Μην αφήνεσθε στο ν’ αποκτάτε. Ο σύγχρονος κόσμος τόσο στις κοινωνίες που θεωρούνται σοσιαλιστικές, όσο και στις κοινωνίες που θεωρούνται καπιταλιστικές, προσκαλεί στο να φυλακίζουμε το είναι στο έχειν. Ενώ ο Χριστός μας προσκαλεί να δίνουμε αυτό που έχουμε, για να γίνουμε αυτό που πρέπει να είμαστε!.\nΤο Έθνος πρέπει να μάθει να θεωρεί Εθνικό, ό,τι είναι αληθές.(Διονύσιος Σολωμός).\nΤο θεμέλιο όλων των αρετών είναι η ταπείνωση και η υπομονή.\nΤο κακό δε βαραίνει αυτόν μόνο που το κάνει, αλλά και αυτόν που έχει τη δυνατότητα να το εμποδίσει και δεν τον κάνει.\nΤο καλύτερο οικονομικό σύστημα είναι, όποιο εξασφαλίζει περισσότερη ευημερία στο μεγαλύτερο ποσοστό του πληθυσμού, χωρίς να στερεί το βασικό ελάχιστο από τους υπόλοιπους.\nΤο κεντρί της μέλισσας δεν πονάει λιγότερο, επειδή μοσχοβολάει μέλι.\nΤο κοινό ποτήρι του γάμου που δίνουμε στο ζευγάρι, ύστερα απ΄το στεφάνωμα είναι σύμβολο της «κοινής ζωής». Άλλοτε το ποτήρι αυτό ήτανε Θεία Κοινωνία, μετοχή στην Ευχαριστία, η ύστατη σφραγίδα της αφιέρωσης του γάμου στο Χριστό. Ο Χριστός είναι ο οίνος της καινούριας ζωής των τέκνων του Θεού, και η Κοινωνία του Οίνου διακηρύχνει τον τρόπο με τον οποίο, γερνώντας ολοένα σ’αυτόν τον κόσμο ξανανιώνουμε ολοένα και μεστώνουμε σαν το παλιό κρασί βαδίζοντας στην ανέσπερη Ζωή.(Άλεξ Σμέμαν).\nΤο κουτσομπολιό κάνει μερικούς άνεργους πλήρως απασχολημένους.\nΤο κρυστάλλινο ποτήρι δεν αλλάζει την πικρή γεύση.\nΤο μαρτύριο της γυναίκας είναι να κρατήσει ένα μυστικό.(Σαίξπηρ).\nΤο μεγαλύτερο λάθος του ανθρώπου είναι που δεν παραδέχεται τα λάθη του.\nΤο μεγαλείο του ανθρώπου βρίσκεται στην απόφασή του να είναι πιο δυνατός από τη μοίρα του.\nΤο μεν αληθές πικρόν εστί και αηδές τοις ανοήτοις, το δε ψεύδος γλυκύ και προσηνές.\nΤο μίσος δεν μπορείς να το καταπολεμήσεις με σκοτάδι. Μόνο το φως μπορεί να το κάνει αυτό.\nΤο μίσος είναι η κακία των μικρών ανθρώπων.(Μπαλζάκ).\nΤο μόνο πράγμα που μπορεί κανείς να προσφέρει χωρίς να το κατέχει είναι η ευτυχία.\nΤο μόνο πράγμα που μπορείς να εξωραΐσεις χωρίς να το καταστρέψεις είναι η αλήθεια.\nΤο να αναγνωρίζει κανείς την άγνοιά του είναι ένα μεγάλο βήμα προς τη γνώση.\nΤο να αγαπάς έναν άνθρωπο, που δεν είναι άξιος της αγάπης σου είναι αρετή. Το να περιφρονείς όμως έναν άνθρωπο, άξιο της περιφρόνησής σου δεν είναι αρετή.\nΤο να αγνοείς τι συνέβη πριν από την έλευσή σου στη ζωή, είναι σαν να μείνεις για πάντα βρέφος.(Κικέρων).\nΤο να βοηθήσει κανείς κάποιον που βρίσκεται σε κίνδυνο, δεν είναι ότι σώζεις το συγκεκριμένο άνθρωπο, αλλά τον άνθρωπο που φέρεις μέσα σου.(Σαράντος Ι. Καργάκος).\nΤο να διατηρήσεις τα αγαθά είναι δυσκολότερον από το να τα κατακτήσεις. «Το φυλάξαι τ’ αγαθά χαλεπώτερον του κτήσασθαι». (Δημοσθένης).\nΤο να θέλεις να ικανοποιήσεις μεμιάς όλους τους πόθους σου, είναι σαν να επιχειρείς να πιεις νερό από κρουνό πυροσβεστικής.\nΤο να μη γνωρίζεις είναι αμάθεια, αλλά το να μη θες να μάθεις είναι υπερηφάνεια (Άγιος Γρηγόριος)\nΤον άνθρωπο δεν πρέπει να τον κρίνουμε απ’ τον τρόπο που μιλάει, αλλά και απ’ τον τρόπο που σωπαίνει.\nΤο να νομίζεις πως είσαι ενάρετος, σημαίνει πως έπαψες να είσαι.\nΤο να υπενθυμίζει κανείς τις ευεργεσίες του και να τις λέγει, είναι το ίδιο με το να βρίζει.\nΤον πονηρό χαρακτήρα του ανθρώπου δεν είναι εύκολο να τον αλλάξεις.(Μένανδρος).\nΤο όνομα που θα χαράξεις στο φλοιό ενός δέντρου θα μεγαλώνει μαζί του. Το ίδιο και στην καρδιά του παιδιού σου. Ό,τι χαράξεις στα τρυφερά του χρόνια, αυτό θα διαβάζεις και στα κατοπινά του μεγενθυμένο.\nΤο πνεύμα της αλήθειας και το πνεύμα της ελευθερίας, είναι οι στυλοβάτες της κοινωνίας. ( Ίψεν ).\nΤο πρώτο βήμα προς τη γνώση, είναι να καταλάβει κανείς την άγνοιά του. Για να εκτιμήσει όμως το μέγεθος της πρέπει να μελετήσει πολύ και πολλά.\nΤο «πώς» δίνουμε έχει περισσότερη σημασία, παρά αυτό που δίνουμε.\nΤο σκοτάδι δεν μπορείς να το καταπολεμήσεις με σκοτάδι. Μόνο το φως μπορεί να το κάνει αυτό.\nΤόσον πολύ ο Θεός αγάπησε τον κόσμον, ώστε πρόσφερε τον μονογενή Υιόν του να σταυρωθεί χάριν ημών, για να μας λυτρώσει.\nΤόσο ο Θεός μας μεταχειρίζεται σαν πατέρας, όσο εμείς φερόμαστε μεταξύ μας σαν αδέλφια.\nΤο συμπάσχειν ανθρώπινον. Το συγχαίρειν αγγελικόν. Το πίπτειν ανθρώπινον. Το εμμένειν σατανικόν.(Γρηγόριος ο Θεολόγος).\nΤο την πόλιν σοί δούναι, ουτ’εμόν εστί, ούτ’άλλου των κατοικούντων εν αυτή. Κοινή γαρ γνώμη πάντες αυτοπροαιρέτως αποθανούμεν, μη φειδόμενοι της ζωής ημών.\n(Κωνσταντίνος Παλαιολόγος προς τον Μωάμεθ τον Κατακτητή).\nΤο φαγητό που βρωμάει ή το τρως ή το πετάς. Δεν το ξεδιαλέγεις.\nΤο φίδι και το αηδόνι χρησιμοποιούν το ίδιο όργανο Το στόμα.\nΜε πόσο όμως διαφορετική κατάληξη\nΤο φως της αλήθειας κάνει πολλούς να τρέχουν πίσω από τον ίσκιο της.\nΤο χρήμα πολλοί εμίσησαν, εκτός από αυτούς που το έχουν. Τη δόξα κανείς, εκτός από τους δοξασμένους.\nΤο χτες έφυγε, το αύριο δεν ήλθε ακόμα. Μην αφήσεις το σήμερα να πάει χαμένο.\nΤο ωραιότερο δώρο που εδόθη στον άνθρωπο μετά τη σύνεση είναι η φιλία.(Σενέκας).\nΤο ωραιότερο ποίημα δε γράφεται, ούτε απαγγέλλεται. Το ζει κανείς.\nΤρεις μπορούν να κρατήσουν ένα μυστικό, αν οι δύο είναι πεθαμένοι.\nΥπάρχει πάντα κάποιος ποιο δυστυχής από σένα. (Αίσωπος).\nΥπάρχει το μάτι της δικαιοσύνης, που όλα τα βλέπει. «Έστιν δίκης οφθαλμός, ός τα πάνθ’ ορά.»\nΥπάρχουν βιβλία στείρα και ανούσια, που περισσότερα λένε τα λευκά τους περιθώρια παρά οι σελίδες τους. Και υπάρχουν βιβλία θησαυροί που είναι για τη ψυχή του ανθρώπου, ψωμί και νερό, καταφύγιο και ορμητήριο.(Πασκάλ).\nΥπάρχουν δυο δυνάμεις στην ψυχή, οι οποίες φαίνεται ότι κινούν τα πάντα- επιθυμία και λόγος.(Αριστοτέλης).\nΥπάρχουν περιστάσεις που η αλήθεια δεν πρέπει να λέγεται. Πολλές φορές η σιγή είναι η σοφότερη πράξη του ανθρώπου. (Πιττακός).\nΥπάρχουν φίλοι στενότεροι κι από αδέλφια.\nΥποσχέσου λίγα και κάνε πολλά.\nΦέρε το Θεό στη ζωή σου και τότε η ζωή σου θα σε φέρει στο Θεό.\nΦεύγω για την έρημο, πάω να επισκεφθώ τον εαυτό μου.\nΦευκτέα τα άκρα.\nΦυλάξου, όταν σε παινεύει ο εχθρός σου.\nΦίλος καλός είναι εκείνος που μένει φίλος σε στιγμές δυστυχίας. « Οι κατά την δυστυχίαν μας φίλοι είναι οι καλύτεροι και αληθινοί» (Αριστοτέλης).\nΦίλου πιστού ουδέν αντάλλαγμα, πολυτιμότερος παντός χρυσίου ή αργυρίου.(Σειράχ).\nΦρόντιζε οι ρυτίδες του προσώπου σου να μην επεκτείνονται και στην καρδιά σου.\nΦτωχός δεν είναι ο έχων ολίγα, αλλά ο επιθυμών πολλά.\n« Χαίρε Ραββί. Και κατεφίλησεν αυτόν». Χαίρε : Η πιο θερμή ευχή. Ραββί: Η πιο τρυφερή προσφώνηση. Και κατεφίλησεν αυτόν: Η πιο εγκάρδια εκδήλωση. Δεν είναι σπάνιες οι περιπτώσεις, που κάτω από τις πιο αγνές λέξεις κρύβουν οι άνθρωποι βρωμερούς σκοπούς και πίσω από τις πιο εγκάρδιες εκδηλώσεις ταπεινά πάθη. Σαν αυτά που φώλιαζαν στην ψυχή του Ιούδα\nΧαμήλωνε το θυμό σου για να μη χάνεις το μυαλό σου. (Γρηγόριος Θεολόγος)\nΧρησιμοποίησε το τάλαντό σου όσο μικρό κι αν είναι. Τα δάση θα ήταν βουβά, αν μέσα σ’ αυτά κελαηδούσαν μόνο τα αηδόνια.\nΧωρίς κάποιον χρόνο εργασίας, ούτε και ο χρόνος χωρίς εργασία έχει νόημα και ουσία. Είναι απλώς ένας κενός χρόνος. Η εργασία διδάσκει τον άνθρωπο να οργανώνει το χρόνο του.\nΧωρίς μουσική, η ζωή θα ήταν σφάλμα.\nΧωρίς ομόνοια ούτε η Πολιτεία μπορεί να διοικηθεί σωστά, ούτε η οικογένεια να νοικοκυρευτεί. (Ξενοφώντας).\nΧωρίς ταπείνωση το παν γίνεται μηδέν. Με την ταπείνωση το μηδέν γίνεται το παν.\nΧωρίς ταπείνωση, χωρίς ειλικρίνεια και χωρίς άσκηση ο λόγος του Θεού μένει ανερμήνευτος.\n«Ώδινεν όρος και έτεκε μύν». Γκαστρώθηκε το βουνό και γέννησε ποντίκι(Λέγεται για ασυμβίβαστα πράγματα).\nΩς εμεγαλύνθη τα έργα σου Κύριε, πάντα εν σοφία εποίησας.\nΕρείπια του παλιού Βαμβακοφύτου μεταξύ Αγίου Νικολ...


Όταν «παγώνει» τον Φρεντέτ, ξέρει πως πρέπει να κερδίζει | Novasports\nΌταν «παγώνει» τον Φρεντέτ, ξέρει πως πρέπει να κερδίζει\nΑργύρης ΠεδουλάκηςΕυρωλίγκαΠαναθηναϊκός μπάσκετΦρεντέτ Valencia\nΟ Αργύρης Πεδουλάκης δεν έχει πρόβλημα να παίρνει δύσκολες αποφάσεις. Στην περίπτωση του Τζίμερ Φρεντέτ, έστειλε για δεύτερο συνεχόμενο αγώνα το ίδιο μήνυμα, γνωρίζοντας πολύ καλά το ρίσκο της επιλογής του. Γράφει ο Χρήστος Καούρης.\nΉταν 31 Οκτώβρη όταν ο Παναθηναϊκός υποδεχόταν την Εφές. Απέμεναν 4:42 για το φινάλε της τρίτης περιόδου και το σκορ ήταν 51-51 όταν ο Τζίμερ Φρεντέτ γινόταν αλλαγή, έχοντας παίξει ως τότε 17,5 λεπτά με απολογισμό 11π, 4ας, 2λάθη. Δεν ξαναπάτησε παρκέ ως το τελικό 86-70.\nΟκτώ ημέρες αργότερα, απέναντι στη Βαλένθια, ο Αμερικανός σκόρερ έζησε τη δική του μέρα της μαρμότας. Αυτή τη φορά το ρολόι έγραφε 04:41 όταν σκόραρε από τη μία βολή της τεχνικής ποινής στον Πονσαρνάου και έπαιρνε το δρόμο για τον πάγκο, δυσαρεστημένος. Έφτασε ως τέλος του, δεν μιλιόταν. Προφανώς δεν είμαι σε θέση να ξέρω αν ή τι είπε. Η εξέλιξη θα ήταν πανομοιότυπη αν ο κόουτς δεν τον σήκωνε από τη θέση του 35 δευτερόλεπτα πριν το τέλος ενός τελειωμένου ματς, στο 85-78, για να δεχτεί δύο φάουλ και να βάλει 4/4 βολές.\nΤα δύο συμβάντα θα μπορούσαν υπό άλλες συνθήκες να ήταν ανεξάρτητα ή να πρόσφεραν λιγότερα συμπεράσματα, όμως μόνο αφελής θα έφτανε σε τέτοιο συμπέρασμα όταν απέχουν τόσο λίγο το ένα από το άλλο.\nΤο δεδομένο που προκύπτει είναι πως Αργύρης Πεδουλάκης στέλνει δυνατά και καθαρά το μήνυμα: ουδείς είναι πιο πάνω από την ομάδα, ακόμα και ο ακριβοπληρωμένος σκόρερ, αυτός που ο κόσμος λαχταράει να δει να βάζει φωτιά στα διχτάκια. Νωρίτερα στη σεζόν, ο Γιώργος Παπαγιάννης είχε εξοριστεί στο βάθος του πάγκου για παραδειγματισμό, όμως άλλο ο φέρελπις Έλληνας, άλλο ο σταρ ξένος.\nΈχω την αίσθηση ότι ο κόουτς απέσυρε τον Φρεντέτ όχι (μόνο) εξαιτίας της αμυντικής του αδυναμίας, αλλά κυρίως λόγω της πρεμούρας του να σκοράρει, να δημιουργήσει, να παίξει συχνά τόσο βιαστικά που αυτό απέβαινε εις βάρος της ομάδας του.\nΆλλωστε, ο Παναθηναϊκός δεν έγινε αίφνης αποτελεσματικός στα μετόπισθεν όταν ο Φρεντέτ αποχώρησε. Από το 57-53, σημείο αλλαγής του, ο αφηνιασμένος Τζόρνταν Λόιντ σκόραρε 8 πόντους και μοίρασε την ασίστ στον Ντούμπλιεβιτς για τρίποντο, δηλαδή ήταν υπεύθυνος και για τους 11 πόντους της Βαλένθια ως το τέλος του δεκαλέπτου. Συνολικά ο Αμερικανός πέτυχε 17 πόντους στα τελευταία 15 λεπτά του αγώνα (με τον Φρεντέτ στον πάγκο) και ουσιαστικά νικήθηκε από την φυσιολογική κόπωση και την φθορά που του προκάλεσε το κυνηγητό (κυρίως) του Καλάθη.\nΟυδείς μπορεί φυσικά να παραγνωρίσει πως η συνολική αμυντική λειτουργία των πράσινων βελτιώθηκε στην τέταρτη περίοδο, με τους 16 πόντους να συνιστούν το καλύτερο δεκάλεπτο στον αγώνα για αυτούς και ουσιαστικά να είναι το στοιχείο που τους επέτρεψε να πάρουν τη νίκη χωρίς αυτή να κριθεί (πάλι) στο τελευταίο σουτ, αυτό που τόσο τους έχει πληγώσει φέτος.\nΑπό την άλλη, η απόφαση του κόουτς να «παγώσει» για άλλη μια φορά τον σκόρερ του στον πάγκο προφανώς είναι ένα ρίσκο που φαίνεται αποφασισμένος να πάρει.\nΜην έχετε αμφιβολία: ο Πεδουλάκης ξέρει πολύ καλά ότι από τη στιγμή που παίρνει μια τέτοια απόφαση, είναι σχεδόν υποχρεωμένος να κερδίσει. Το να χάνεις με τον Φρεντέτ στο παιχνίδι είναι πρόβλημα, αλλά το να χάνεις με τον Φρεντέτ 15 λεπτά σερί στον πάγκο είναι πηγή αφόρητης γκρίνιας και τοξικότητας.\nΒλέποντας τους Ράις και Τζόνσον να κάνουν βήματα προς τα εμπρός σε σχέση με τον ράθυμο ξεκίνημα και τον Παππά να δικαιολογεί αισιοδοξία στο πεινασμένο πεντάλεπτο του, ο κόουτς έχει λόγους να αισιοδοξεί. Παρ΄ όλα αυτά, το στοίχημα των πλέι-οφ και μαζί το μέλλον του 55χρονου προπονητή είναι άρρηκτα συνδεδεμένο με τον χαμογελαστό Ιανό του φετινού Παναθηναϊκού. Ο Ράις μπορεί να τα κατάφερε απέναντι στην χωρίς ιδιαίτερο ταλέντο περιφέρεια της Βαλένθια, αλλά οι ανταγωνιστές (Αρμάνι, Χίμκι, Μακάμπι) έχουν πολυβόλα και η σεζόν δεν βγαίνει χωρίς γκαρντ – πρωταγωνιστές. Την ίδια στιγμή, ο Καλάθης δεν μπορεί αν είναι κάθε εβδομάδα ο one man army της ομάδας, που κυνηγάει τον καλύτερο αντίπαλο επιθετικό και ταυτόχρονα φτάνει μια ασίστ μακριά από το triple-double.\nΠρος το παρόν, ο Πεδουλάκης παίζει σκληρό πόκερ με τον Φρεντέτ και καλείται να αποδείξει ότι μπορεί να ισορροπήσει ανάμεσα στη νουθεσία και τον παραδειγματισμό, κρατώντας επιδέξια το καρότο και το μαστίγιο.\nΑλλά κάπως έτσι είναι η ζωή σε αυτό το επίπεδο.\nΌπως τραγουδάει και ο James Brown: “I paid the cost to be the boss”.\n«Πλήρωσα το τίμημα για να γίνω το αφεντικό».


Οπαδός των Ράπτορς ζήτησε συγνώμη από τον Ντουράντ με ανθοδέσμη (pic) • Η Άποψη\nΑπό Γ. Φ.\t 17:37 - 12/06/2019 Τελευταία Ενημέρωση 17:38 - 12/06/2019\nΠολύ ωραία εντύπωση έκανε μία κίνηση οπαδού των Ράπτορς για τον τραυματία Κέβιν Ντουράντ. Έστειλε λουλούδια στον άσο των Γουόριορς θέλοντας να απολογηθεί για την συμπεριφορά κάποιον οπαδών, κατά την διάρκεια του τραυματισμού του στον αχίλλειο τένοντα.\nΌπως ανέφερε το NBC, φίλαθλος των Τορόντο Ράπτορς, αισθανόμενος πολύ άσχημα για το γεγονός πως κάποιοι οπαδοί της ομάδας του Καναδά χειροκρότησαν και πανηγύριζαν τη στιγμή που τραυματίστηκε ο “KD”, έστειλε λουλούδια στους Γουόριορς κι έγραψε:\n«Αγαπητοί Γουόριορς και Ντουράντ, δεν μπορώ να πιστέψω ότι μερικοί βλάκες φίλαθλοι των Ράπτορς πανηγύρισαν όταν τραυματίστηκε ο ΚD. Ένιωσα απαίσια, ήταν ντροπή. Ο Καναδάς λυπάται KD. Προσευχές για ταχεία ανάρρωση». Ο φίλαθλος τα έγραψε αυτά στην κάρτα που είχαν τα λουλούδια. «O Καναδάς λυπάται ΚD», ήταν γραμμένο με κεφαλαία μοβ γράμματα και πάνω στην κορδέλα που στόλιζε την ανθοδέσμη.\nΟ «Ιππότης της Ασφάλτου» έφτασε στη Μύκονο μαζί με την κατά 28 χρόνια νεότερη σύζυγό του (βίντεο)


Δημοσιεύθηκε : Τετάρτη, 05 Απριλίου 2017\nΓενικά μέτρα που πρέπει να τηρείτε εσείς που πάσχετε από ιλίγγους\nΧρόνιος ίλιγγος καλείται η ζάλη που χαρακτηρίζεται από αίσθημα περιστροφής και διαρκεί είτε με μορφή κρίσεων ή με συνεχόμενη μορφή επί τρίμηνο τουλάχιστον. O χρόνιος ίλιγγος μπορεί να είναι τόσο επίμονος που να εμποδίζει τον πάσχοντα να επιτελέσει τις καθημερινές του εργασίες. Οι κρίσεις του ιλίγγου μπορεί να διαρκούν επί δευτερόλεπτα ή ώρες, να εισβάλλουν απότομα ή σταδιακά να συνοδεύονται ή όχι από άλλα συμπτώματα όπως ναυτία πονοκέφαλο εμετό λιποθυμία πυρετό εμβοές. Ο χρόνιος ίλιγγος είναι υπεύθυνος για ένα σημαντικό αριθμό πτώσεων και καταγμάτων ιδιαίτερα σε ηλικιωμένους. Σύμφωνα με μελέτες πάνω από το 90 τοις εκατό των ανθρώπων θα προσβληθούν από ένα ή περισσότερα επεισόδια ιλίγγου μία ή περισσότερες φορές στην ζωή τους.\nΚατά την διάρκεια της σωστής ιατρικής εξέτασης είναι σημαντικό να εντοπιστεί το αίτιο του ιλίγγου ώστε να γίνει ακριβής και αιτιολογική θεραπεία.\nΓια την ομαλή αίσθηση του σώματος στον χώρο συμβάλλει ένα σύνολο οργάνων, τα οποία συμπεριλαμβάνουν τα μάτια που συντελούν στον προσδιορισμό των θέσεων των αντικειμένων, τα αισθητήρια νεύρα που στέλνουν μηνύματα στον εγκέφαλο για τις κινήσεις του σώματος και τις θέσεις, το αυτί που διαθέτει αισθητήρες ισορροπίας, την κυκλοφορία του αίματος πουν παρέχει ομαλά οξυγόνο και θρεπτικά συστατικά στους ιστούς, τον υγιή εγκεφαλικό ιστό ο οποίος επεξεργάζεται τις εξωτερικές πληροφορίες. Η ομαλή αυτή πρόσληψη και επεξεργασία των εξωτερικών ερεθισμάτων μπορεί να διαταραχτεί είτε από λοιμώδη αίτια είτε από παράγοντες που αλλοιώνουν ένα ή περισσότερα από τα όργανα αυτά που ρυθμίζουν την αίσθηση ισορροπίας και την αίσθηση του χώρου όπως είναι:\n1. Η χρόνια έκθεση σε stress φάρμακα ή τοξίνες\n2. Η χρόνια έκθεση σε θόρυβο\n4. Διαταραχές του σακχάρου του αίματος\n6. Διαταραχές πίεσης\n7. Παθήσεις των οφθαλμών\n8. Παθήσεις των αυτιών\n10. Το ακουστικό νεύρωμα\n11. Εγκεφαλικές βλάβες\n12. Διατροφικές ανεπάρκειες\nΓενικά μέτρα που πρέπει να τηρείτε εσείς που πάσχετε από ιλίγγους:\nΝα αποφεύγετε τον θόρυβο και τις απότομες αλλαγές θερμοκρασίας.\nΑποφύγετε τη χρήση καφεΐνης, αλκοόλ και καπνού. Η υπερβολική χρήση των ουσιών αυτών μπορεί να επιδεινώσει τα σημεία και τα συμπτώματα σας. Αποφύγετε το αλάτι εάν δεν πάσχετε από χρόνια υπόταση ή ορθοστατική υπόταση. Συνιστάται παραδοσιακή μεσογειακή διατροφή. Ορισμένα τρόφιμα ή μπαχαρικά όπως το πιπέρι, η σοκολάτα, το όξινο γλουταμινικό νάτριο (MSG), το ροκφόρ, το Brie, η γραβιέρα, το τυρί τσένταρ, η μοτσαρέλα, η παρμεζάνα, η ασπαρτάμη, τα προϊόντα με χαρούπι επιδεινώνουν ή εκλύουν τα συμπτώματα σε πάσχοντες ιδιαίτερα όταν ο ίλιγγος συνοδεύεται από πονοκέφαλο και πρέπει να αποφεύγονται.\nΑποφύγετε να κινείστε απότομα. Να σηκώνεστε σταδιακά από το κρεββάτι. Χρησιμοποιήστε αντιολισθητικές χαλάκια για το μπάνιο και το ντους σας ορόφους. Χρησιμοποιήστε καλό φωτισμό στις σκάλες και όπου μπορείτε να περπατήσετε, αν μπορείτε να πάρετε από το κρεβάτι τη νύχτα. Πρέπει να γνωρίζετε ότι η ζάλη μπορεί να σας κάνει να χάσετε την ισορροπία σας, η οποία μπορεί να οδηγήσει σε πτώση και σοβαρό τραυματισμό.\nΑποφύγετε να σκύβετε απότομα ή να εκτείνετε απότομα τον λαιμό σας ή να μετακινείτε απότομα το κεφάλι σας.\nΝα ξεκουράζεστε επαρκώς φροντίζοντας για ένα καλό περιβάλλον ύπνου. Συγκεκριμένα τηρείτε σταθερό ωράριο κατάκλισης αφύπνισης, αποφύγετε την κόπωση τα μεγάλα γεύματα, τα ποτά, την τηλεόραση, τους υπολογιστές, τα βιντεοπαιχνίδια, τα smartphones ή άλλες οθόνες επί δύο ώρες πριν τον ύπνο, αποσύρετε τις πηγές θορύβου ή φωτός από το υπνοδωμάτιο.\nΑποφύγετε το stress και υιοθετήστε στρατηγικές χαλάρωσης.\nΣυνιστάται συστηματική βάδιση τουλάχιστον επί μισή ώρα ημερησίως.\nΗ όραση, η αρτηριακή πίεση, η υγιεινή των οδόντων σας, η ακοή σας, το σάκχαρο και η χοληστερίνη σας πρέπει να ευρίσκονται σε άριστα δυνατά επίπεδα.\nΗ θεραπεία εξειδικεύεται περαιτέρω ανάλογα με το αίτιο που προκαλεί τον ίλιγγο.\n07 Ιουλίου 2018\tΕφίδρωση\n29 Ιουνίου 2018\tΗ μακροζωία δεν είναι ανέφικτη


Περισσότερα Volvo με το νέο infotainment με Google - FleetNews\nΠερισσότερα Volvo με το νέο infotainment με Google\nΗ Volvo Cars εξοπλίζει περισσότερα μοντέλα της με το νέο σύστημα infotainment με ενσωματωμένες υπηρεσίες Google.\nΣυγκεκριμένα, η εταιρεία εξοπλίζει τα μοντέλα XC60, S90, V90 και V90 Cross Country με το νέο σύστημα ψυχαγωγίας Android με ενσωματωμένο Google, στο πλαίσιο μιας ευρύτερης ανανέωσης του χαρτοφυλακίου της.\nΤο σύστημα, που αναπτύχθηκε με την συνεργασία της Google, θέτει σε νέες βάσεις τη φύση της ψυχαγωγίας αυτοκινήτου και διαθέτει μια φιλική προς το χρήστη λειτουργικότητα διεπαφής και απαράμιλλη συνδεσιμότητα.\nΤο Volvo Car Group είναι η πρώτη εταιρεία που συνεργάζεται με την Google για την ενσωμάτωση συστήματος ψυχαγωγίας Android με εφαρμογές και υπηρεσίες Google. Το αμιγώς ηλεκτρικό XC40 Recharge είναι το πρώτο αυτοκίνητο της Volvo που εξοπλίσθηκε με αυτό.\nΜε στόχο να αποκομίζουν οι πελάτες την ίδια εμπειρία, με την οποία είναι εξοικειωμένοι και στα τηλέφωνα τους, αλλά προσαρμοσμένη για hands-free αλληλεπίδραση κατά την οδήγηση, η Volvo Cars παρουσίασε επίσης το Πακέτο Ψηφιακών Υπηρεσιών. Θα είναι διαθέσιμο σε όλα τα μοντέλα Volvo που εξοπλίζονται με το σύστημα infotainment το οποίο βασίζεται στο Android και ενσωματώνει υπηρεσίες και εφαρμογές Google.\nΤο Πακέτο Ψηφιακών Υπηρεσιών περιλαμβάνει πρόσβαση σε εφαρμογές και υπηρεσίες Google, την εφαρμογή Volvo On Call και τον ασύρματο φορτιστή τηλεφώνου, καθώς και το σύνολο των δεδομένων που απαιτείται για να λειτουργήσουν οι υπηρεσίες.\nΟι εφαρμογές και υπηρεσίες Google βελτιώνουν τη λειτουργικότητα του συστήματος Android παρέχοντας υποστήριξη hands-free με το Google Assistant, βέλτιστη πλοήγηση βάσει Google Maps και ένα ευρύ φάσμα εφαρμογών αυτοκινήτου μέσω Google Play.\nΜε το Google Assistant, οι οδηγοί μπορούν να διαχειριστούν λειτουργίες φωνητικά, διατηρώντας την προσοχή τους στο δρόμο. Μπορούν να ελέγξουν τη θερμοκρασία, να ορίσουν προορισμό, να ακούσουν μουσική και διαδικτυακή ηχητική μετάδοση (podcast) και να στείλουν μηνύματα, κρατώντας τα χέρια τους στο τιμόνι.\nΜέσω του Google Play θα διατίθενται αναβαθμισμένες και προσαρμοσμένες εφαρμογές μουσικής και πολυμέσων, ενώ το Google Maps θα προσφέρει σύγχρονα δεδομένα χαρτών και κυκλοφορίας.\nΕκτός από το νέο σύστημα ψυχαγωγίας, τα παραπάνω αναφερθέντα μοντέλα αναβαθμίζονται επίσης με τα πλέον πρόσφατα προηγμένα συστήματα υποστήριξης οδηγού (ADAS) της εταιρείας. Πρόκειται για ένα σύγχρονο, σπονδυλωτό σύστημα ενεργητικής ασφάλειας που περιλαμβάνει μια σειρά από ραντάρ, κάμερες και αισθητήρες υπερήχων.\nΟι αναβαθμίσεις του χαρτοφυλακίου της εταιρείας περιλαμβάνουν νέες επιλογές εξωτερικού χρώματος και ταπετσαρίας, καθώς και επιλογή καμπίνας χωρίς δέρμα για όλα τα μοντέλα της σειράς 60. Η επιλογή αυτή διατίθεται και στο XC40 Recharge.\nΗ αναβάθμιση της γκάμας συμπίπτει με την ανακοίνωση της Volvo πως το αμιγώς ηλεκτρικό Volvo XC40 Recharge θα είναι διαθέσιμο αποκλειστικά online, αντανακλώντας την νέα εμπορική στρατηγική της μάρκας που ανακοινώθηκε πρόσφατα.\nΣύμφωνα με τη νέα στρατηγική, η Volvo Cars στοχεύει να καταστεί εταιρεία αμιγώς ηλεκτρικών αυτοκινήτων μέχρι το 2030 και όλα της τα ηλεκτρικά αυτοκίνητα να διατίθενται αποκλειστικά στο διαδίκτυο. Θα προβεί σε σημαντικές επενδύσεις στα online κανάλια της πωλήσεων, εστιάζοντας στην προσφορά premium ηλεκτρικών αυτοκινήτων με εύκολο και απλό τρόπο.\nΤο αμιγώς ηλεκτρικό XC40 – και αργότερα, το νέο C40 Recharge που μόλις αποκαλύφθηκε – θα είναι διαθέσιμα μέσω του μεγαλύτερου διαδικτυακού καταστήματος της εταιρείας, volvocars.com, το οποίο θα ανανεωθεί για να προσφέρει στους πελάτες της μια απλοποιημένη διαδικασία αγοράς, διαφανή τιμολόγηση και μεγάλη ποικιλία προδιαμορφωμένων ηλεκτρικών αυτοκινήτων με στόχο τη μείωση των χρόνων παράδοσης.\nΠροηγούμενο άρθρο15 εκατομμύρια αυτοκίνητα Škoda στη Mlada Boleslav\nΕπόμενο άρθροLeasePlan: EV Readiness Index 2021


metaxifilon: Ο Αλέξης Τσίπρας στα Γιάννενα- Η επιλογή της αριστεράς ως διακύβευμα\nΟ Αλέξης Τσίπρας στα Γιάννενα- Η επιλογή της αριστεράς ως διακύβευμα\nΜια πολύ καλή συγκέντρωση έκανε την Παρασκευή το βράδυ στην Πλατεία Ταχυδρομείου στα Γιάννενα ο ΣΥΡΙΖΑ. Κεντρικός ομιλητής ο Αλέξης Τσίπρας, ενώ χαιρέτισε ο Κώστας Μπασιούκας, ο Ηπειρώτης γιατρός και πανεπιστημιακός που μετέχει στο ευρωψηφοδέλτιο.\nΗ συγκέντρωση ήταν μεγάλη για τα δεδομένα του κόμματος αφού επί δύο ώρες μαζεύτηκαν 300 περίπου άνθρωποι που άκουσαν με προσοχή τον πρόεδρο του Συνασπισμού.\nΟ Αλέξης Τσίπρας ήταν μάλλον αναπάντεχα, δυναμικός, σαφής και… πολιτικός. Ενώ θα περίμενε δηλαδή κανείς μια ήπια ομιλία με κύριο στόχο να προσελκύσει ψήφους στην κάλπη της άλλης Κυριακής μέσα κυρίως από την τηλεοπτική κάλυψη, ο Τσίπρας έκανε στην ουσία μια πλήρη, αριστερή και πολιτικοποιημένη ανάλυση της κοινωνικής και πολιτικής κατάστασης σήμερα στη χώρα μας, μίλησε καθαρά και χωρίς υπεκφυγές για τον ΣΥΡΙΖΑ- για τις μεγάλες δυνατότητες του ενωτικού εγχειρήματος, όπως και για τις αδυναμίες- καθώς και τη σημασία που έχει αυτή η εκλογική μάχη για τη διαμόρφωση του συσχετισμού δυνάμεων στη χώρα μας.\nΈκανε μια αριστερή ομιλία απευθυνόμενος σε ένα κοινό που έχει ανάγκη να μάθει κυρίως τις παραμέτρους της οικονομικής κρίσης, τα αδιέξοδα του δικομματισμού, την προοπτική μιας άλλης αριστεράς όπως διαμορφώνεται στην Ελλάδα και την Ευρώπη. Είχαμε καιρό να ακούσουμε έναν σαφή αριστερό λόγο που ταυτόχρονα να έχει στόχο να γίνει κι ένας κοινωνικός λόγος, κτήμα των πολλών και όχι των ολίγων "πεφωτισμένων" της αριστεράς.\nΤολμώ να πω ότι κάποιοι πείστηκαν χτες το βράδυ ότι έχει νόημα η ψήφος τους στο μόνο αριστερό κόμμα σήμερα της χώρας που αντιλαμβάνεται τι παίζεται στις ευρωπαϊκές κοινωνίες και δοκιμάζει να βρει διεξόδους. Δοκιμάζει και το λέει, δεν λέει ότι κατέχει την αλήθεια και το μονόδρομο του σοσιαλισμού- και είναι παράδοξο, αλλά σήμερα που όλα είναι τόσο ρευστά (και τόσο γκρίζα) στην Ευρώπη δύο ελληνικά κόμματα, το ΠΑΣΟΚ και το ΚΚΕ θεωρούν αυτονόητο τον "Σοσιαλισμό" τους, σε τέτοιο βαθμό που να διαγκωνίζονται ποιος έχει το καλύτερο δίπλωμα ευρασιτεχνίας για τη σοσιαλιστική πατέντα.\nΟ ΣΥΡΙΖΑ που παρουσίασε ο Αλέξης Τσίπρας, αναζητά διέξοδο τόσο για τα κοινωνικά αδιέξοδα όσο και τα αδιέξοδα της γερασμένης και ακίνδυνης μέχρι πρότινος ευρωπαϊκής αριστεράς. Και φάνηκε το γιατί η ψήφος στον ΣΥΡΙΖΑ δεν αποτελεί πια εκδήλωση οίκτου για το «μικρό ροζ κόμμα» ή ανώδυνη επιλογή διαμαρτυρίας. Είναι φανερό δηλαδή ότι ο πυρήνας του ΣΥΡΙΖΑ είναι μια δυναμική, κοινωνική πλειοψηφία που θέλει να αλλάξει αυτό που φαίνεται πως δεν αλλάζει με τίποτα.\nΓι’ αυτό κι αν θέλετε, ο ΣΥΡΙΖΑ αδυνατεί πια να πάρει ποσοστά πάνω από 10% στα γκάλοπ. Αδυνατεί να πάρει πια την αφελή συναίνεση όσων αντιμετωπίζουν την πολιτική ως μία άλλη εκδοχή του φρέντο καπουτσίνο και την κοινωνία ως αρένα εξουσιαστικών εξαρτήσεων.\nΤο μοντέλο, το πρωί κάνω ό,τι μπορώ για να γίνει ο κόσμος κυνικότερος και το βράδυ ψηφίζω την happy αριστερά, τελείωσε.\nΚαι φαίνεται ότι οι άνθρωποι του ΣΥΡΙΖΑ κατάλαβαν επιτέλους ότι το να πολιτεύεσαι λάθρα, χωρίς δική σου βάση και φυσώντας σε αλλότρια πανιά, δεν έχει νόημα. Το ότι φυσικά χρειάζεται ένα κόμμα και τον "αέρα" της ψήφου διαμαρτυρίας είναι λογικό. Φαίνεται ότι η οργανωμένη εμφάνιση των Οικολόγων Πρασίνων δομεί ένα χώρο που θα απορροφήσει μεγάλο μέρος της ψήφου διαμαρτυρίας αυτήν τη φορά. Οι Πράσινοι παίζουν πια το ρόλο του ΣΥΝ το 1994, ανακατεύουν την τράπουλα και προκαλούν πονοκέφαλο στα άλλα μικρά κόμματα που ελπίζουν πάντα να αρπάξουν μια πρόσκαιρη αντικυβερνητική ψήφο.\nΟ ΣΥΡΙΖΑ επέλεξε, όμως, αυτή τη φορά να ζητήσει μια ψήφο από τον πολίτη που θα δεσμευτεί ότι θα παραμείνει αριστερός και μετά τις εκλογές. Κι αυτό είναι φυσικά ένα ρίσκο. Έχει ψυχικό και κοινωνικό κόστος να επιλέγεις να είσαι αριστερός τη σήμερον ημέρα. Αλλά υπάρχει μια όλο και πιο διευρυμένη κοινωνική βάση που το συζητάει, ακόμα κι όταν δεν το εκφράζει με την ψήφο της στην αριστερά.\nΕξ ου κι ένα πραγματικό άνοιγμα που έκανε χτες ο Τσίπρας, που όμως θα περάσει απαρατήρητο από τα ΜΜΕ: «Και θέλω να απευθυνθώ ιδιαίτερα στους ψηφοφόρους του ΠΑΣΟΚ. Οι πραγματικοί συσχετισμοί δύναμης δεν μπορούν να αλλάξουν έτσι. Από τα μπαλκόνια και τα μικρόφωνα. Και το ξέρετε πολύ καλά. Ούτε θα αλλάξουν αν τα κόμματα του δικομματισμού γίνουν από δύο δυόμισι. Θα αλλάξουν αν υπάρχει ένα καινούριο ρεύμα αλλαγής και ανατροπών στην κοινωνία. Αν διαμορφωθεί ένας ισχυρός ενωτικός πόλος στα αριστερά του πολιτικού συστήματος. Που θα δώσει νέα δυναμική στις κοινωνικές διεκδικήσεις και θα ανοίξει τον δρόμο για ένα πραγματικά εναλλακτικό πολιτικό σχέδιο. Η θέση σας είναι εδώ. Μαζί μας. Μαζί με την αριστερά της ενότητας και των αγώνων».\nΤο ότι ο ΣΥΡΙΖΑ φαίνεται ότι επιλέγει να μη χαϊδέψει κανενός τα αυτιά (κι ας συνεχίζει η σπέκουλα των άλλων για τον Δεκέμβρη, των άλλων που μισούν τη νεότητα γιατί νιώθουν γερασμένοι μέσα στον κομφορμισμό και τις βεβαιότητές τους) φαίνεται έστω και με συμβολικό τρόπο στο κλείσιμο της ομιλίας:\n«Το πραγματικό δίλημμα της επόμενης Κυριακής είναι αν το διαλυμένο δικομματικό σκηνικό θα καταφέρει να σταθεί στα πόδια του. Ή αν θα το ανατρέψουμε, διαμορφώνοντας νέους πολιτικούς συσχετισμούς. Το πραγματικό δίλημμα είναι αν ο κόσμος θα διοχετεύσει την δυσαρέσκειά του στην απάθεια και την παραίτηση. Ή αν θα την θα μετατρέψει σε ενέργεια για την μεγάλη ανατροπή. Το πραγματικό δίλημμα είναι αν την κρίση θα την διαχειριστούν αυτοί που την προκάλεσαν. Δηλαδή όσοι δούλεψαν όλα αυτά τα χρόνια για το κέρδος εις βάρος της κοινωνίας. ¨Η αν θα υπάρξει στροφή στις προτεραιότητες και στην χάραξη πολιτικής. Το πραγματικό δίλημμα είναι αν θα μείνουμε μόνο στις γενικές διακηρύξεις περιβαλλοντικής ευαισθησίας. Ή αν θα υπερασπιστούμε το περιβάλλον με ρήξεις, τοπικές συγκρούσεις, ενεργοποίηση των πολιτών. Το πραγματικό δίλημμα είναι αν θέλουμε μια Ευρώπη σαν τη σημερινή. Που κοιτάζει πώς θα κατοχυρώσει τα κέρδη των οικονομικά ισχυρών και πώς θα λεηλατήσει την κοινωνία. Ή αν θέλουμε μια Ευρώπη δημοκρατική, κοινωνική, οικολογική».\nΚάνει φανερό δηλαδή ότι μόνο με καθοριστική ήττα του δικομματισμού (με ποσοστά δηλαδή κάτω από το 65% και για τα δύο μεγάλα κόμματα) μπορεί να αλλάξει και η πολιτική κατάσταση στη χώρα. Αν γίνει αυτό, τότε τα μικρά κόμματα θα μπορέσουν να μπουν στο δρόμο ενός άλλου μέλλοντος και οι ψηφοφόροι να αναλάβουν (επιτέλους) και την ευθύνη για το δικό τους μέλλον- κι αυτή θα είναι όντως μια πρωτότυπη δοκιμασία τόσο για τα κόμματα της αριστεράς όσο και για τους συνειδητοποιημένους πολίτες. Αν όχι, αν συνεχίζει να επιβεβαιώνεται ότι η πολιτική μπορεί να γίνεται και χωρίς ατομική ευθύνη από τον πολίτη, τότε είναι λογικό τα δύο μεγάλα κόμματα να αναλάβουν εσαεί, ως πληρεξούσιοι, τη διακυβέρνηση. Ή θα ανασυντεθεί το πολιτικό σκηνικό στην Ελλάδα ή θα μετατραπεί σε μια αλα καρτ άσκηση διαχείρισης από εξουσιαστικούς και αδιαφανείς εν πολλοίς μηχανισμούς.\nΚαι πάρτυ στην Καλλάρη\nΜετά την ομιλία έγινε ένα ανοιχτό πάρτυ στην οδό Καλλάρη και προσκαλέστηκαν όλοι διά μικροφώνου στη συγκέντρωση. Οι άνθρωποι του ΣΥΡΙΖΑ το προετοίμαζαν αυτό το πάρτυ 20 μέρες, έχοντας σκεφτεί ότι πάνω κάτω 70 άνθρωποι θα θέλουν να πιουν μια μπύρα και να μιλήσουν λίγο πιο χαλαρά. Έφτασαν τελικά στα δύο ωραία μπαρ του πεζοδρόμου που ήταν πανέμορφος μέσα στη ζεστή νύχτα, πάνω από 150- 200 άνθρωποι, πέρασαν άλλοι τόσοι τυχαία, δοκιμάστηκαν επιτυχώς ντόπιες τυρόπιτες κι αλλοδαπές μπύρες, όλοι και όλες μίλησαν από κοντά με τον Αλέξη Τσίπρα με πρώτα τα μικρά παιδιά που ήθελαν να μάθουν γιατί είναι Παναθηναϊκός (έλα μου, ντε) και το ραντεβού είναι πλέον στο Ιτς Καλέ την Τετάρτη το βράδυ με τη δύναμη των Καστρινών, προεξέχοντος του Κώστα Μπασιούκα.


ΕΙΔΗΣΕΙΣ 27/05/2018 - 19:00 | Author: Newsroom\nΤαυτόχρονα, οι συντάξεις οι οποίες θα αποδοθούν το 2019 σε ασφαλισμένους που έκαναν αίτηση το 2018 θα είναι έως και 30% μειωμένες. Τέλος, δεν θα ισχύει η “προσωπική διαφορά” για όσους ασφαλισμένους αιτηθούν σύνταξη μετά την 1/1/2019.\n– Σύμφωνα με το νόμο Κατρούγκαλου, η “κάλυψη” (από 50% έως 25%) της “προσωπικής διαφοράς” εφόσον αυτή ξεπερνά το 20% ισχύει για τις αιτήσεις συνταξιοδότησης (σ.σ. για κύριες συντάξεις) οι οποίες θα κατατεθούν έως έως 31/12/2018. Με άλλα λόγια, για τις συντάξεις τις οποίες θα αιτηθούν ασφαλισμένοι από την 1/1/2019 και έπειτα, δεν θα υπάρχει καμία “κάλυψη” της “προσωπικής διαφοράς”. Έτσι οι συντάξεις αυτές θα υποστούν μειώσεις έως και 40% σε σχέση με το επίπεδο το οποίο θα είχαν αν υπολογιζόταν με τις διατάξεις οι οποίες ίσχυαν προ του νόμου Κατρούγκαλου.\n– Για τις κύριες συντάξεις τις οποίες αιτήθηκαν ασφαλισμένοι από 1/1/2018 έως 31/12/2018 και εμφανίζουν “προσωπική διαφορά” άνω του 20%, θα προκύψει μία περικοπή που θα αντιστοιχεί στα ¾ της “προσωπικής διαφοράς”. Το υπόλοιπο ¼ θα “καλυφθεί” από τον ΕΦΚΑ. Έτσι οι συντάξεις αυτές θα μειωθούν έως και 30%, δεδομένου ότι έως τώρα επανϋπολογισμοί συντάξεων “δείχνουν” ότι οι “προσωπικές διαφορές” φτάνουν ακόμα και το 40%.\n– Οι κύριες συντάξεις οι οποίες καταβάλλονταν κατά την 12/5/2016 (δηλαδή μία μέρα πριν ξεκινήσει η ισχύς του νόμου Κατρούγκαλου) με εξαίρεση τις συντάξεις του ΟΓΑ θα κοπούν έως 18%, εφόσον εμφανίζουν θετική “προσωπική διαφορά”. Στις συντάξεις αυτές περιλαμβάνονται ακόμα και εκείνες τις οποίες είχαν ήδη αιτηθεί έως την 12/5/2016. Οι καταβαλλόμενες κατά την 12/5/2016 κύριες συντάξεις έχουν σχεδόν επανυπολογισθεί με βάση τις διατάξεις του νόμου Κατρούγκαλου. Αν προκύψει θετική “προσωπική διαφορά” μεταξύ της καταβαλλομένης και της επανυπολογισθείσας σύνταξης (δηλαδή αν η καταβαλλομένη είναι μεγαλύτερη από την επανυπολογισθείσα) αυτή θα κοπεί από 1/1/2019 αλλά όχι πάνω από 18%. Αν προκύψει αρνητική “προσωπική διαφορά” (επειδή η καταβαλλομένη είναι μικρότερη από την επανυπολογισθείσα), η “διαφορά” αυτή θα επιστραφεί σε 5 ετήσιες δόσεις στους δικαιούχους.\n– Από 1/1/2019 καταργείται το υπόλοιπο του ΕΚΑΣ για κοντά 200.000 χαμηλοσυνταξιούχους που παίρνουν σήμερα 664 ευρώ. Αν μετά τον επανυπολογισμό των συντάξεων τους, προκύψει θετική “προσωπική διαφορά”, οι συνταξιούχοι αυτοί θα υποστούν διπλή μείωση στις αποδοχές τους, λόγω της κατάργησης του ΕΚΑΣ και της ταυτόχρονης μείωσης της κύριας σύνταξής τους.


Υψηλά τριγλυκερίδια: Αίτια και επικίνδυνες συνέπειες\nΤα τριγλυκερίδια είναι εστέρες λιπαρών οξέων και γλυκερόλης. Είναι κατεξοχήν η μορφή με την οποία ο οργανισμός αποθηκεύει λίπος στον λιπώδη ιστό, για να το χρησιμοποιήσει σε περιόδους νηστείας. Η σωστή μέτρηση των τριγλυκεριδίων γίνεται μετά από δωδεκάωρη νηστεία.\nΗ αύξηση των τριγλυκεριδίων είναι συχνό παθολογικό πρόβλημα. Συμπτώματα από την αύξηση των τριγλυκεριδίων συχνά δεν υπάρχουν: Η αύξηση διαπιστώνεται τυχαία σε εργαστηριακούς ελέγχους.\nΣυνήθη παθολογικά αίτια αύξησης των τριγλυκεριδίων είναι η δυσμενής κληρονομικότητα, ο διαβήτης, ο αλκοολισμός, η παχυσαρκία, η νεφρική ανεπάρκεια, η κακή διατροφή, οι διαταραχές ορμονών, οι παρενέργειες φαρμάκων.\nΌταν η αύξηση των τριγλυκεριδίων είναι μεγάλη, μπορεί να προκαλέσει παγκρεατίτιδα (μια επικίνδυνη νόσο του παγκρέατος), που χαρακτηρίζεται από φλεγμονή του οργάνου. Σε ευαίσθητους οργανισμούς η αύξηση των τριγλυκεριδίων, σε συνδυασμό με άλλους παράγοντες (π.χ. αύξηση σακχάρου, κάπνισμα) συντελεί στην εμφάνιση αποφρακτικής αρτηριοσκληρυντικής αγγειοπάθειας και εκδηλώσεων (στυτικής δυσλειτουργίας, εμφράγματος, εγκεφαλικού επεισοδίου, ανευρυσμάτων, αγγειακής άνοιας). Ο κίνδυνος εμφάνισης βλαβών από τα τριγλυκερίδια δεν είναι ίδιος σε όλα τα άτομα.\nΚατά την λεπτομερή κλινικοεργαστηριακή αξιολόγηση, ο έμπειρος κλινικός ιατρός, θα εντοπίσει το αίτιο της αύξησης των τριγλυκεριδίων, θα διαπιστώσει εάν έχετε αυξημένη ευαισθησία για εμφάνιση βλαβών από τα τριγλυκερίδια, θα καθορίσει τους εξατομικευμένους θεραπευτικούς στόχους και τον τρόπο επίτευξής τους, θα χορηγήσει εξατομικευμένα διατροφικά προγράμματα με λειτουργικά τρόφιμα. Σήμερα υπάρχει αποτελεσματική θεραπεία.\nΓενικές αρχές που πρέπει να ακολουθείτε εσείς που έχετε υψηλά τριγλυκερίδια:\n• Να αποφεύγετε την καθιστική ζωή. Η άσκηση συντελεί στην καύση των τριγλυκεριδίων που πλεονάζουν.\n• Αποφύγετε trans λιπαρά ζωικά κορεσμένα λιπαρά φοινικέλαιο και καρύδα. Τα trans λιπαρά είναι αποτέλεσμα χημικής επεξεργασίας φυτικών λιπαρών που αποσκοπεί στην βελτιστοποίηση των φυσικών τους ιδιοτήτων, χρησιμοποιούνται ευρέως σε ταχυφαγεία και κατά την τυποποίηση και σημαίνονται ως υδρογονωμένα λιπαρά στις ετικέτες τροφίμων. Τα ζωικά λιπαρά αφθονούν σε αλλαντικά κόκκινα κρέατα σκληρά τυριά. Πλούσια σε φοινικέλαιο είναι ορισμένα δημοφιλή snack όπως το ποπ κορν.\n• Αποφύγετε ζάχαρη, φρουκτόζη.\n• Προσθέστε φυτικές ίνες στην διατροφή σας.\n• Ακολουθήστε σταδιακό πρόγραμμα απώλειας βάρους εάν το βάρος σας πλεονάζει.


Το ιστορικό Μοναστήρι του Αγίου Ιωάννου Προδρόμου στη Μοσχόπολη Κορυτσάς - ΕΚΚΛΗΣΙΑ ONLINE\nΠαρασκευή, 07 Ιανουαρίου 2022 17:53\nΑρχική » ΜΟΝΑΣΤΗΡΙΑ » Το ιστορικό Μοναστήρι του Αγίου Ιωάννου Προδρόμου στη Μοσχόπολη Κορυτσάς\nΣύμφωνα με τους κώδικες της Μονής πρώτοι κτήτορές της ήσαν οι Γεώργιος Γκούτζιας, Μιχάλης Μελιγγέρης, καθώς και ο ιερομόναχος Αντώνιος Σιπισχιώτης.\nΗ Ιερά Μονή, υπέστη ζημιές, και ανακαινίστηκε το 1692, 60 χρόνια μετά τη θεμελίωσή της.\nΠάνω από την κεντρική πύλη του κυρίως ναού της Μονής, στο εσωτερικό μέρος, σώζεται η επιγραφή:\n«Ανεκαινίσθι ο θείος, και πάνσεπτος ναός ούτος\nΕπή αίτους 1659.»\nΗ Μονή αυτή, που αποτελεί το παλαιότερο μνημείο της Μοσχόπολης, είναι στενά συνδεδεμένη με την ιστορία της.\nΑξίζει να σημειωθεί ότι εκεί βρήκαν καταφύγιο τα γυναικόπαιδα το 1769.\nΤότε η Μοσχόπολη, κέντρο των γραμμάτων, των τεχνών και του πλούτου στην Τουρκοκρατούμενη περιοχή, καταστράφηκε ολοσχερώς από άτακτες ομάδες Οθωμανών.\nΧαρακτηριστική είναι η περιγραφή του αρχιμ. Δημήτριου Καλλίμαχου:\n«…Αισθάνθηκα πλημμυρισμένα με βαθύτατη συγκίνηση τα μάτια μου, ατενίζων πέριξ μου μία άμορφο μάζα ερειπίων οικίων, επάνω στους επτά λόφους του διακυμαινόμενου εκείνου οροπεδίου… Είναι σκορπισμένα τα λείψανα του παρελθόντος μεγαλείου της Μοσχοπόλεως, διαλαλούντα ακόμη, με την πένθιμο σιγήν των, την θαυμαστή ονειρώδη ακτινοβολία, ενός απροσδόκητου πολιτισμού, που έσβησε σαν λαμπρό μετέωρο κατά το 1769…»\nΕξάλλου Ο πολυγραφώτατος Μητροπολίτης Κορυτσάς Ευλόγιος Κουρίλας σημειώνει ότι στη Μονή συνέρχονταν σύνοδοι Επισκόπων.\nΣτη διάρκεια των χρόνων το Μοναστήρι αναδείχθηκε σε αμετερίζι πίστης.\nΚαι θυμίζει δρόμους θριάμβου και δόξας της Ορθοδοξίας στην Αλβανία, που ξεπέρασε τη λαίλαπα της αθεΐας.\nΠόσοι και πόσοι δεν ευφράνθηκαν στο ναό του Μοναστηριού.\nΠόσοι και πόσοι δεν ενισχύθηκαν από τις προσευχές σ’ αυτό τον ιερό χώρο.\nΠόσοι και πόσοι δεν οδηγήθηκαν στη μετάνοια.\nΠόσοι και πόσοι δεν άλλαξαν από τον αναγεννητικό και ειρηνικό λόγο του Θεού, που σπάρθηκε εκεί στην καρδιά τους.\nΠόσοι και πόσοι δεν χρωστούν το στηριγμό τους σε ώρες δύσκολες, σε καιρούς ηθικού, αλλά και υλικού, λιμού στην προσφορά του Μοναστηριού.\nΉταν, είναι και θα είναι η Μονή ένα σύμβολο οικοδομής των ανθρώπων και καλλιέργειας της ψυχής τους.\n10 ημέρες πριν ΜΟΝΑΣΤΗΡΙΑHot News, Άγιος Ιωάννης, Άγιος Ιωάννης Βαπτιστής, Άγιος Ιωάννης ο Πρόδρομος, Άγιος Ιωάννης Πρόδρομος, Αλβανία, Κορυτσά, ΜΟΝΑΣΤΗΡΙ, ΜΟΝΑΣΤΗΡΙΑ, πάτερ Ηλίας Μάκος\nΟι Διασπαστές της Ορθόδοξης ΕκκλησίαςΗ σύναξη του Αγίου Προφήτου Προδρόμου και Βαπτιστού Ιωάννου


Casino sticky bonus - Λάβετε sticky bonus casino\nΤι είναι το Casino sticky bonus\n» Τι είναι το Casino sticky bonus\nΈνα από τα πολλά μπόνους που υπάρχουν μέσα στα διαδικτυακά καζίνο είναι και το casino sticky bonus.\nΠολλοί όμως είναι οι παίχτες που δεν ξέρουν ή δεν έχουνε προσπαθήσει να καταλάβουν ή να λάβουν τουλάχιστον το sticky bonus casino. Το sticky bonus casino δεν είναι τίποτε άλλο από ένα μπόνους όπου έχει σχέση με όλα τα μπόνους που έχει ένα καζίνο αλλά ο παίχτης δεν μπορεί να το κάνει ανάληψη.\nΒέβαια σε αυτό το σημείο θα πρέπει να τονίσουμε ότι πολλά καζίνο έχουνε ως online casino sticky bonus ακόμα και το μπόνους εγγραφής καθώς για να μπορέσει να το λάβει ο παίχτης θα πρέπει να ποντάρει τουλάχιστον 20 φορές το αρχικό ποσό για να μπορέσει ο παίχτης να το λάβει.\nΈτσι ακόμα και αυτό το μπόνους σε πολλά καζίνο θεωρείται ως online casino sticky bonus, μιας και είναι μη αναλήψιμο ή δύσκολο να το λάβουμε.\nΠέρα όμως από αυτά θα πρέπει να γνωρίζουμε ότι τα διαδικτυακά καζίνο όταν θέλουνε να εισάγουνε ή να λανσάρουνε μια νέα προσφορά ή ένα νέο μπόνους θα ορίσουνε από την αρχή τις κατάλληλες προϋποθέσεις για να μπορέσει ο παίχτης να το λάβει ή να το αφήσουνε ως sticky.\nΓια αυτό όλοι παίχτες που θα κάνουν εγγραφή στα καζίνο αυτό που θα πρέπει να κοιτάνε όταν θα πάρουνε κάποιο από τα μπόνους ή τις προσφορές θα πρέπει να ξέρουνε αν μπορούνε να τα λάβουν σε χρήματα ή θα τα λάβουν σε χρήματα άλλα μόνο για παιχνίδι στο καζίνο.\nΑυτή είναι η σημαντικότερη και η κύρια διαφορά με τα μπόνους και το sticky μπόνους.\nΕδω είναι μια λίστα με όλα τα καζίνο


Jove Español De San Vicente CD Eldense ζωντανά αποτελέσματα, livescore και live streaming - SofaScore\nJove Español De San Vicente - CD Eldense Ζωντανά αποτελέσματα, livescore και live streaming\nJove Español De San Vicente CD Eldense ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 13.10.2019. και ώρα 10:00 UTC ώρα στο Tercera Division, Group 6 - Spain Amateur. Στο SofaScore ζωντανά αποτελέσματα μπορείτε να βρείτε όλα Jove Español De San Vicente εναντίον CD Eldense τα προηγούμενα αποτελέσματα με τους H2H αγώνες. Οι σύνδεσμοι Jove Español De San Vicente εναντίον CD Eldense με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Jove Español De San Vicente εναντίον CD Eldense ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Jove Español De San Vicente CD Eldense στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nJove Español De San Vicente ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Jove Español De San Vicente CD Eldense live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Jove Español De San Vicente CD Eldense ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


LS055T3SX05, SHARP LS055T3SX05 Διανομέας πάνελ LCD | LCDs-Display.com\nLCDs-Display.com είναι ένας ειδικός διανομέας αποθεμάτων SHARP LS055T3SX05.\nΤα SHARP LS055T3SX05 είναι νέα & το αρχικό απόθεμα που είναι διαθέσιμο στο LCDs-Display.com, την ίδια ημέρα αποστολής με δωρεάν κόστος αποστολής.\nΓια το φύλλο δεδομένων SHARP LS055T3SX05 ή τις λεπτομερείς προδιαγραφές των SHARP LS055T3SX05 ή άλλων LCD SHARP, παρακαλούμε Στείλτε μας email, θα χαρούμε να σας προσφέρουμε ένα.\nΖητήστε ένα απόσπασμα από τον διανομέα SHARP LS055T3SX05 στα LCDs-Display.com. Στείλτε μας email: info@LCDs-Display.com\nΣχετικό υπόδειγμα για "LS055T3SX05"\nΣχετικές λέξεις-κλειδιά για "LS055T3SX05"\nΦύλλο δεδομένων LS055T3SX05


Άµεση και ουσιαστική στήριξη ζητάει ο Σύνδεσµος Ελληνικής Κτηνοτροφίας - ARGOSNEWS.GR\nΑρχική ΕΛΛΑΔΑ ΣΗΜΕΡΑ ΑΓΡΟΤΙΚΑ ΘΕΜΑΤΑ Άµεση και ουσιαστική στήριξη ζητάει ο Σύνδεσµος Ελληνικής Κτηνοτροφίας\nΥπενθυµίζουµε ενδεικτικά ότι είχαµε ζητήσει • 200 ευρώ ανά αγελάδα γαλακτοπαραγωγής και αγελάδα παραγωγής κρέατος. • 20 ευρώ ανά προβατίνα και γίδα, • 5 εκατ. ευρώ σε όσους χοιροτρόφους έµειναν χωρίς κορονοενίσχυση • 70 ευρώ ανά χοιροµητέρα.\nΈχουµε ενηµερώσει για το φλέγον αυτό ζήτηµα τον Πρωθυπουργό κο Κυριάκο Μητσοτάκη, µε τρεις επιστολές και επειδή θεωρούµε ότι η ενίσχυση που δόθηκε είναι ουσιαστικά «αντίδωρο», περιµένουµε από την Κυβέρνηση να ενισχύσει την κτηνοτροφία ουσιαστικά.\nΑυτά που ζητήσαµε εµείς τα έδωσε ήδη η Ισπανία στους κτηνοτρόφους της για να στηρίξει την εγχώρια ζωική της παραγωγή και για να παραµείνει ο κλάδος ανταγωνιστικός, σε αντίθεση µε ότι έπραξε η Ελλάδα.\nΣύνδεσµος Ελληνικής Κτηνοτροφίας